
Suomessa raskaana olevista noin 15 % tupakoi jossain raskauden vaiheessa. Tätä tupakointia vähentämään 
otettiin Etelä-Pohjanmaan sairaanhoitopiirin (EPSHP) alueella keväällä 2017 käyttöön Savuton odotus ja 
vanhemmuus -hoitoketju. Opinnäytetyön tarkoituksena oli kuvata raskaana olevien tupakointiin 
kohdistuvaa Savuton odotus ja vanhemmuus -hoitoketjua äitiysneuvoloiden terveydenhoitajien 
näkökannalta. Tutkimuksen tavoitteena oli selvittää, miten äitiysneuvoloiden terveydenhoitajat toteuttavat 
käytännössä hoitoketjua raskaana olevien kanssa. Muita tavoitteita oli selvittää, miten äitiysneuvoloiden 
terveydenhoitajat kokevat hoitoketjun toimivuuden sekä onko hoitoketjulla ollut terveydenhoitajien 
mielestä vaikutusta raskaana olevien tupakointiin. Opinnäytetyö toteutettiin laadullisena tutkimuksena. 
Tutkimukseen otettiin mukaan kaksitoista äitiysneuvolan terveydenhoitajaa. Haastattelut toteutettiin 
henkilökohtaisina teemahaastatteluina. Analyysi suoritettiin käyttäen induktiivista sisällönanalyysiä ja 
grounded theory -menetelmää. Tuloksissa tuli esiin hoitoketjun saama positiivinen vastaanotto. 
Häkämittauksen tuoma lisä tupakkavalistukseen sekä yhteistyön tärkeys perus- ja erikoissairaanhoidon 
välillä korostui. Terveydenhoitajat toivoivat lisäkoulutusta tupakoinnin hoitoon riippuvuutena. Savuton 
odotus ja vanhemmuus -hoitoketjun haasteena oli hoitoketjun yhdistäminen käytännön työhön siten, että 
hoitoketjun tarkoitus toteutui. Käytännössä tämä tarkoitti häkämittarien määrän lisäystä ja 
vastaanottoaikojen keston pidentämistä. Selkeää muutosta ei terveydenhoitajien mukaan ollut vielä 
raskaana olevien tupakointiin nähtävissä. Savuton odotus ja vanhemmuus -hoitoketjun käytön toivottiin 
laajenevan koskemaan kaikkia perheiden kanssa toimivia terveydenhuollon yksiköitä. 


© 2018 JAMK Journal of Health and Social Studies by JAMK verkkolehdet. Ali rights reserved. 

Peer review under responsibility of JAMK Journal of Health and Social Studies. 


1 Raskaus ja tupakointi 

Raskaana olevien naisten tupakoinnin vähentäminen on Suomessa ajankohtainen aihe. Ekbladin (2013; 2017) mukaan raskauden ajan tupakoinnilla on 
todettu olevan negatiivisia vaikutuksia raskauteen ja sikiöön. Näitä ovat erilaiset istukan toiminnan häiriöt sekä sikiön ennenaikainen syntymä tai 
pienipainoisuuden aiheuttamat ongelmat. Myös passiivinen tupakointi, esimerkiksi puolison tupakointi, lisää edellä mainittujen ongelmien lisäksi muun 
muassa keskenmenon riskiä. (Ekblad 2013, 19; Ekblad 2017, 173.) Raskauden ajan tupakoinnilla on vaikutusta sikiön vieroitusoireisiin ja jopa 
kätkytkuolemaan (Ekblad, Gissler, Korkeila & Lehtonen 2015, 632). Äidin raskauden aikainen tupakointi vaikuttaa lapsen myöhäisempään terveyteen. 
Tupakoitsijoiden lapset ovat usein muun muassa ylipainoisia ja he sairastavat useammin sairaalahoitoa vaativia uloshengitystietulehduksia kuin 
tupakoimattomien äitien lapset. (Ekblad 2017, 175.) Terveyden ja hyvinvoinnin laitoksen (THL) tupakkatilaston mukaan Suomessa vuonna 2015 tupakoi 
15 % raskaana olevista naisista, mikä on vastaava luku kuin 2000-luvun alkuvuosina (Jääskeläinen & Virtanen 2016, 4). THL:n tilastoissa "tupakointi 
raskauden aikana” on synnyttäjän oma ilmoitus tupakoinnistaan (Vuori & Gissler 2016). Pohjoismaista verrattuna Suomen luvut ovat korkeat, sillä 
esimerkiksi Ruotsissa vuonna 2012 tupakoitsijoita oli enää vain kuusi prosenttia raskaana olevista naisista (Ekblad, Gissler, Korkeila & Lehtonen 2013). 
THL:n Tupakkatilaston 2015 mukaan Suomessa viime vuosina tupakoivista yhä useampi on kuitenkin ilmoittanut lopettaneensa tupakoinnin raskauden 
ensimmäisen kolmanneksen aikana. Vuonna 2015 tupakoinnin ilmoitti lopettaneensa 49 prosenttia tupakoijista, mikä on noin kaksi prosenttiyksikköä 
enemmän kuin edellisenä vuonna ja viisi prosenttiyksikköä enemmän kuin vuonna 2013. (Jääskeläinen & Virtanen 2016, 4.) Kymmenen vuotta 
aikaisemmin raskauden aikana tupakoimiin lopetti vain 22 prosenttia (Vuori & Gissler 2016,5). Myönteinen uutinen on, että THL:n vuoden 2016 
perinataalitilaston ennakkotietojen mukaan vuonna 2016 raskauden aikana tupakoi 14,2 prosenttia synnyttäjistä. Heistä joka toinen on lopettanut 
tupakoinnin raskauden alussa. (Gissler, Vuori & Heino 2017.) Raskaana olevien tupakointiin on pyritty puuttumaan monin eri keinoin. Lääkärit tupakkaa 
vastaan verkosto (DAT Suomi) on tehnyt Suomessa vuonna 2015 aloitteen yhdessä Suomen gynekologiyhdistyksen sekä Suomen Kätilöliiton ja Suomen 

Terveydenhoitajaliiton kanssa Sosiaali- ja terveysministeriölle raskaana olevien tupakoinnin vähentämiseksi. Aloitteessa toivottiin, että kaikissa Suomen 
äitiysneuvoloissa otettaisiin käyttöön raskaana olevien uloshengityksen häkämittaus osana tupakkavalistusta. (DAT Suomi- Lääkärit tupakkaa vastaan 
2015.) Suomen kätilöliitto ja Suomen terveydenhoitajaliitto julkaisivat syyskuussa 2017 kannanoton siitä, että raskauden ajan tupakointia tulisi hoitaa 
riippuvuutena. Kannanotossa kehotetaan jokaista Suomen sairaanhoitopiiriä luomaan hoitokäytänteet raskaana olevien tupakoitsijoiden riippuvuuden 
hoitamiseksi. (Suomen kätilöliitto 2017.) Näin tulisi huomioitua se, että tupakointi luetaan WHO:n (World Health Organization) mukaan päihteiden ja 
riippuvuutta aiheuttavien tekijöiden joukkoon käytettäessä kansainvälistä WHO:n luomaa tautiluokitusta ICD-10 (International Statistical Classification of 
Diseases and Related Health Problems, Tenth Revision) (Duodecim 2002; Terveyden ja hyvinvoinnin laitos 2011, 3,14). 

Etelä-Pohjanmaan sairaanhoitopiirin (EPSHP) alueella toimii Perusterveydenhuollon ja terveyden edistämisen yksikkö nimeltään AKSILA (AKSILA). 
AKSILA:n nimi tulee Jurvan murteesta ja tarkoittaa suoraa tankoa kahden pyörän välissä. Perusterveydenhuollon ja terveyden edistämisen yksikkö 
AKSILA:n tehtävänä on EPSHP:n alueella toimia yhdistävänä tekijänä perusja erikoissairaanhoidon välillä. (Luhta 2018.) AKSILA perusti vuonna 2016 
työryhmän nimeltään Savuton odotus ja vanhemmuus. Työryhmän tarkoituksena oli saada EPSHP:n alueen lasta odottavien perheiden tupakointi 
vähenemään. Työryhmän tavoitteena oli kehittää uusi hoitoketju perusterveydenhuollon ja erikoissairaanhoidon väliselle yhteistyölle perheiden 
tupakoinnin ja tupakkatuotteiden käytön vähentämiseksi. Savuton odotus ja vanhemmuus -työryhmän työn tuloksena EPSHP:n alueen 
perusterveydenhuollossa ja erikoissairaanhoidossa on otettu käyttöön keväällä 2017 Savuton odotus ja vanhemmuus -hoitoketju. Hoitoketju on ohjeistus 
perus-ja erikoissairaanhuollon henkilöstölle siitä, miten toimia tupakoivan perheen kanssa. Savuton odotus ja vanhemmuus -hoitoketju perustuu Savuton 
Suomi 2030 -verkoston tupakastavieroituksen asiantuntijaryhmän ja tieteellisen neuvottelukunnan laatimiin tupakasta vieroituksen laatukriteereihin 
(Krogerus, Ekblad, Heikkinen ja Korhonen 2017). 

Tämä tutkimus käsittelee raskaana olevien naisten tupakoinnin vähentämistä Savuton odotus ja vanhemmuus -hoitoketjun keinoin EPSHP:n alueella. 
Tutkimuksessa tupakoitsija käsitetään henkilöksi, joka tupakoi savukkeita ollessaan raskaana. Tutkimuksen tarkoituksena on kuvata raskaana olevien 
tupakointiin kohdistuvan EPSHP:n Savuton odotus ja vanhemmuus - hoitoketjua äitiysneuvoloiden terveydenhoitajien näkökulmasta. Tutkimuksen 
tavoitteena on selvittää, miten äitiysneuvoloiden terveydenhoitajat toteuttavat Savuton odotus ja vanhemmuus -hoitoketjua ja miten he kokevat Savuton 
odotus ja vanhemmuus -hoitoketjun toimivuuden. Tutkimuksessa pyritään myös selvittämään, onko Savuton odotus ja vanhemmuus -hoitoketjulla ollut 
terveydenhoitajien mielestä vaikutusta raskaana olevien tupakointiin. Tutkimustuloksia voidaan soveltaa savuttomaan vanhemmuuteen ohjaavien 
hoitoketjujen kehittämisessä. Tutkimuksen tiedonhankinnassa käytettiin sekä sähköisiä tietokantoja että saatavilla olevaa kirjallisuutta. Tutkija halusi 
rajata tutkimuksen lähdetiedon mahdollisimman uudeksi, joten tutkimuksen aihepiiriä koskevat tutkimukset ja julkaisut ovat pääosin vuosien 2012 ja 2017 
väliltä. Hakujen tietokantoina olivat yleisimmät terveydenhuollon tutkimustietoa julkaisevat tietokannat, esimerkiksi Medic, Cinahl ja PubMed. 
Hakusanoina on käytetty keskeisiä käsitteitä. Näitä ovat muun muassa tupakointi (smoking), häkämittaus (measurement of carbon monoxide) sekä 
hoitoketjun implementointiin liittyvät hakusanat niin suomeksi kuin englanniksi. 

2 Hoitoketjut Suomessa 

Hoitoketjulla on ymmärretty totunnaisesti perusterveydenhuollon ja erikoissairaanhoidon sopimusta moniammatillisesta yhteistyöstä. Stakes (2002) on 
määritellyt Sosiaali- ja terveydenhuollon sanastossa hoitoketjun siten, että se on saman asiakkaan tiettyyn ongelmakokonaisuuteen kohdistuva sosiaali- ja 
terveydenhuollon organisaatiorajat ylittävä, suunnitelmallinen ja yksilöllisesti toteutuva hoitoprosessien kokonaisuus. Terveydenhuollossa käytetään 
nimitystä hoitoketju yleensä silloin, kun ketjuun sisältyy vain terveydenhuollon hoitotoimia. Nimitystä palveluketju käytetään terveydenhuollossa silloin, 
kun ketjuun sisältyy myös muiden toimialojen palveluja. (Virtuaaliammattikorkeakoulu 2017.) Stakesin määritelmää hoitoketjun ja palvelupolun eroista 
korostaa myös Silvennoinen-Nuora (2004; 2010) tutkiessaan hoitoketjujen vaikuttavuutta. Silvennoinen-Nuora (2010) käyttää väitöskirjassaan 
hoitoketjusta englanninkielisiä määritelmiä care chain, disease based integrated care pathway, pathvvay of care, clinical pathway ja seamless care. 
(Silvennoinen-Nuora 2004, 34; Silvennoinen-Nuora 2010, 91-92.) 

Nuutisen (2000; 2017) mukaan diagnoosikohtainen hoitoketju on kirjallinen suunnitelma potilaan hoidosta, ja se on tarkoitettu tukemaan hoidon 
porrastusta sairaanhoitopiirin sisällä. Lääketieteellisen tiedon osalta sen tulisi perustua hyväksyttyyn valtakunnalliseen hoitosuositukseen. Toimiva 
hoitoketju sisältää sosiaali-ja terveydenhuoltoalan rajapinnat ylittävät suunnitelmalliset ja yksilölliset hoitoon liittyvät toiminnot ja edistää potilaan hyvän, 
sujuvan ja laadukkaan hoidon toteutumista. Hoitoketju toimeenpannaan siten, että se ohjaa perusterveydenhuollon ja erikoissairaanhoidon yhteistyötä. 
Lisäksi otetaan huomioon kuntien yksilöllisyys erikoissairaanhoidon asiakkaina siten, että perusterveydenhuollon toivomukset ja resurssit muodostuvat 
keskeisiksi lähtökohdiksi potilaan hoidossa. (Nuutinen 2000, 1821; Nuutinen 2017, 1285.) 

Ketolan, Mäntyrannan, Mäkisen ym. (2006, 7-8) mukaan hoitoketjut ovat yleisesti hyväksyttyjen kliinisten käytäntöjen alueellisia, soveltavia 
toimintaohjeita. Niissä kuvataan perusterveydenhuollon, erikoissairaanhoidon ja tarvittaessa kolmansien osapuolien tehtävät ja työnjako. Hoitoketjun 
ajatuksena on vastuunotto potilaan hoidon järjestämisestä. Siinä määritellään potilaan hoitoon osallistuvien avainhenkilöiden tehtävät ja vastuut. 
Hoitoketjussa pyritään myös varmistamaan tiedonkulku eri hoitoon osallistuvien osapuolten välillä. Hoitoketjut laaditaan koskemaan isoja alueellisia 
kokonaisuuksia, jolloin tietyt alueelliset erityispiirteet pystytään ottamaan hoitoketjussa huomioon. (Ketola ym. 2006, 7-8.) 

Alueelliset hoitoketjut nähtiin 2000-luvun alussa yhtenä keinona tehdä tutuksi ja implementoida valtakunnallisia Käypä hoito -suosituksia. Käypä hoito - 
suositukset ovat riippumattomia, tutkimusnäyttöön perustuvia kansallisia hoitosuosituksia. Niissä käsitellään tärkeitä suomalaisten terveyteen ja 
sairauksien hoitoon sekä ehkäisyyn liittyviä kysymyksiä. Suosituksia laaditaan lääkäreille, terveydenhuollon ammattihenkilöstölle ja kansalaisille 
hoitopäätösten perustaksi. Suosituksia laatii Suomalainen Lääkäriseura Duodecim yhdessä erikoislääkäriyhdistysten kanssa. Suositusten tuottamisesta 
vastaavat asiantuntijatyöryhmä ja Käypä hoito -toimitus julkisella rahoituksella. (Käypä hoito 2017; Nuutinen 2017, 1284.) Hoitoketjujen toimeenpanosta 
ja laadinnasta on Suomalainen Lääkäriseura Duodecim julkaissut oppaat Hoitosuositusten toimeenpano (2003), Hoitosuosituksesta hoitoketjuksi (2006) 
sekä vuonna 2012 uudistettu painos Käsikirja työryhmille hoitosuositusten laatimista varten (Ks. Käypä hoito 2017). Hännisen (2008, 24) mukaan 
palveluketjuja sekä palvelupolkuja kehitettäessä otetaan huomioon myös asiakkaiden mielipiteet ja tarpeet osana niiden kehitystä. Maailmanlaajuisesti 
hoitopolulla pyritään parantamaan hoidon laatua koko hoidon ajalta. Hoitopolkua noudattamalla parannetaan riskisopeutettujen potilaiden tuloksia, 
edistetään potilasturvallisuutta, lisätään potilaiden tyytyväisyyttä sekä optimoidaan resurssien käyttöä, (the European Pathway Association EP-A 2005.) 
Suomessa pelkästään äitiyshuoltoa koskevia hoitoketjuja on olemassa. Hoitoketjuja on tehty koskemaan päihderiippuvaisia eli huume-, alkoholi-ja lääke - 
riippuvaisia (HAL) raskaana olevia naisia ja heidän läheisiään. Hoitoketjuja on laadittu myös raskausdiabeteksen tai raskauden hoitoon yleensä. 
Päihderiippuvaisten hoitoketjuissa tupakka on määritelty samaan kategoriaan muiden riippuvuutta aiheuttavien tekijöiden kanssa (Ks. Etelä-Pohjanmaan 
sairaanhoitopiirin hoitoketju HAL äideille; Keski-Suomen sairaanhoitopiirin hoitoketju päihteitä käyttäville raskaana oleville). Tupakointi on huomioitu 
terveydenhuollossa niin hoitoketjuina kuin ohjeistuksina. Tupakointia ja tupakoinnista vieroitusta koskevia hoitoketjuja on monissa sairaanhoitopiireissä. 
Ne ovat löydettävissä jonkin tietyn sairauden alta, kuten Tampereen yliopistollisen sairaalan (TÄYS) internetsivuilla "Diabetes ja tupakointi”, tai 
päihderiippuvuuden sekä psykiatrian toimintojen alta. Ohjeistuksiksi voidaan taas lukea senkaltaiset sairaanhoitopiirien laatimat sivustot kuin "Savuton 
sairaala” tai "Savuttomana leikkaukseen”. Näitä ohjeistuksia löytyy muun muassa Pohjois-Pohjanmaan sairaanhoitopiirin (PPSHP), EPSHP:n ja 
TAYS:sin omilta internetsivuilta. Sisällöltään ohjeistukset ovat enemmän ohjeistavia kuin selkeitä hoitoketjuja. Ohjeistuksista on pyritty tekemään niin 

sanotusti universaaleita, jolloin ne saadaan käsittämään mahdollisimman montaa eri asiakasryhmää. EPSHP:n raskaana oleville laadittu hoitoketju 
tupakoinnista on tutkijan tietämyksen mukaan ainoa laatuaan Suomessa. 

Suomessa perusterveyden- ja erikoissairaanhoidon yhteistyöstä määritellään Terveydenhuoltolaissa vuodelta 2010 (L 30.12.2010/1326). Laissa 
korostetaan sekä perus- että erikoissairaanhoidon saumatonta yhteistyötä potilaan edun mukaisesti. Hoitoketjuja ei laissa mainita erikseen. Suomessa 
VALVIRA (Sosiaali- ja terveysalan lupa- ja valvonta viranomainen) on terveydenhuollon ylin valvova elin ja sen vastuulla on terveydenhuollon 
toiminnan sujuminen. VALVIRA muun muassa antaa lausuntoja hoitoketjuista, seuraa niiden toteutumista sekä valvoo perus- ja erikoissairaanhoidon 
yhteistyön sujumista. (Valvira 2017.) Hoitoketjujen julkaisualusta on ollut Suomessa vuodesta 2001 terveydenhuollon henkilöstön käytössä oleva 
Terveysportti (www.terveysportti.fi). Sitä kehitetään yhteistyössä Suomessa toimivan Lääkäriseura Duodecimin kanssa. Terveysportin vastuulla on 
huolehtia julkaisemiensa tekstien ajan tasalla pysymisestä tiedustelemalla vastuukiijoittajalta tekstin ajantasaisuudesta viiden vuoden välein. Ellei 
vastausta saada vuoden sisällä, hoitoketju jää Terveysporttiin vielä vuodeksi, minkä jälkeen se poistetaan. (Nuutinen 2017, 1284.) 

Kun hoitoketjua tehdään ja kirjoitetaan, on hyvä ottaa huomioon se, että pelkkä rakentaminen ja hoitoketjutekstin tuottaminen eivät yksin riitä. 
Hoitoketjun laatijoiden täytyy varmistaa hoitoketjun tunnetuksi tekeminen, löydettävyys, helppokäyttöisyys ja käyttöolosuhteet. Parhaimmillaan hyvä 
hoitoketju määrittelee jo rakentamisvaiheessa työkalun prosessin mittaamiseen ja arviointiin. Lisäksi tulisi olla selkeästi määritelty ne vastuuhenkilöt, 
joille voidaan osoittaa palaute ja korjausehdotukset sekä joille ilmoitetaan julkaisu sekä päivityspäivämäärät, jotta nähtäisiin myös ajallinen päivitystarve. 
(Ketola ym. 2006, 9.) Näihin panostamatta jättäminen voi osaltaan edesauttaa hoitoketjun toimimattomuutta tai sen vastustamista. Hoitoketjujen käytön 
esteinä ovat Nuutisen (2000; 2017) mukaan muun muassa niiden vaikeaselkoisuus, vaikea löydettävyys sekä etääntyminen asiakaskeskeisyydestä. Jotta 
asiakaslähtöisyys ja hoitoketjun toimivuus potilaan kokonaisvaltaisen hoidon tukena ja ohjaajana voidaan taata, hoitoketjun tulee olla helposti sekä 
erikoissairaanhoidon että perusterveydenhuollon ja sosiaalitoimen saavutettavissa. Ongelmana on myös se, että erikoissairaanhoidossa ei välttämättä 
tiedetä tarpeeksi perusterveydenhuollon resursseista ja toimintamahdollisuuksista. (Nuutinen 2000, 1825; Nuutinen 2017, 1286-1289.) Nuutinen (2017) 
jatkaa, että tällä hetkellä käynnissä oleva maakuntauudistus sekä siihen liittyvä sosiaali- ja terveyspalvelujen uudistus tulee mullistamaan sosiaali- ja 
terveydenhuollon palvelurakenteen ja asettamaan huomattavia haasteita hoitoketjujen rakentamiselle ja ylläpitämiselle. S ote-hoitoketjujen implementaatio 
tulee olemaan entistä haasteellisempaa, koska saman potilasryhmän ympärillä toimijoiden määrä tulee vaihtelemaan huomattavasti sekä yksittäisen 
potilaan että potilasryhmän kohdalla. (Nuutinen 2017, 1286-1289.) 

Silvennoinen-Nuora (2004) toteaa tutkimuksessaan hoitoketjujen vaikuttavuudesta reumapotilaan hoitoketjussa sen, että toimivassa hoitoketjussa on 
selkeästi esitetty kunkin tahon vastuu ja tehtävät. Jollakin taholla täytyy olla myös hoitoketjun toiminnallinen vastuu. Eräs keskeisimmistä ja vaikeimmista 
ongelmista toimivassa hoitoketjussa on varmistaa ajantasainen tiedon kulku eri hoitoportaiden välillä potilasta koskevien tietojen osalta. (Silvennoinen- 
Nuora 2004, 132.) Sosiaali- ja terveysministeriön julkaisussa potilas- ja asiakasturvallisuusstrategiaksi 2017-2021 korostetaan potilasturvallisuuteen 
liittyen sitä, että keskeiset prosessit tiedonkulussa, kirjaamisessa ja dokumentaatiossa toteutuvat samanlaisina kaikissa organisaatioissa ja erityisesti 
potilaan tai asiakkaan siirtyessä organisaatiosta toiseen (STM 2017, 16). Tietotekniikan sujumisen hoitoketjun eduksi on todennut myös Silvennoinen- 
Nuora (2004, 132) tutkimuksessaan. EPSHPdla on yhteinen tietojärjestelmä äitiysneuvolan ja erikoissairaanhoidon välillä nimeltään raskaana olevan 
palvelupolku. Siinä raskaana olevan tiedot ovat reaaliaikaisesti sekä perus- että erikoissairaanhoidon saatavilla koko äitiysneuvolan asiakkuuden ajan. 
Suurimmat esteet hoidon toimivalle porrastukselle luovat kuitenkin ennakkoluuloiset asenteet sekä vakiintunut toimintakulttuuri. Hyvin organisoitu 
hoitoketju edesauttaa tuon vastustuksen vähentämistä. (Nuutinen 2000, 1823.) Toimivassa hoitoketjussa potilaan hoito on myös kokonaisvaltaisempaa, 
hoidon laatu on parempaa sekä hoidon jatkuvuus on taattu (Renholm 2015, 33). Vaaditaan paljon työtä ja sitoutumista, jotta hoitoketjut muuttuvat 
käytännön toiminnaksi. Merkittävä edistysaskel hoitoketjujen käyttöön saattamisessa on niiden julkaiseminen. Tämä helpottaa ja tehostaa huomattavasti 
niiden käyttöä. Sosiaali- ja terveysalan valtakunnallinen Terveysportti-sivusto tukee osaltaan tätä päämäärää. (Nuutinen 2000, 1821-1828.) Haastetta 
hoitoketjujen toimintaan tuo osaltaan hoitoketjujen ja -polkujen monien erilaisten termien ja määritelmien käytön lisäksi niiden käytössä ja vaikutuksissa 
esiintyvät epäselvyydet. Useat kliinisten reittien vaikutusten tieteelliset katsaukset kuvaavat erilaisia tuloksia ja niissä on käytetty erilaisia termejä. (E-P-A 
2005.) Tuolloin hoitoketjut tai palvelupolut eivät aina ole suoraan verrattavissa toisiinsa. 

Silvennoinen-Nuoran (2004) mukaan hoitoketjun vaikuttavuus on hyvin monimuotoinen ja monitasoinen ilmiö. Ongelmana on se, että hoitoketjun 
vaikuttavuus määritellään sen eri vaiheissa ja eri toimijoiden kannalta eri tavoin. Hoitotyön ammattilaiset määrittelevät sen ammatillisuutensa kautta, kun 
taas potilas määrittelee sen oman kokemuksensa kautta. Vaikuttavuuden arviointi tarkoittaa hoitoketjun tavoitteiden saavuttamisen arviointia. Mikäli 
hoitoketjun vaikuttavuuden tavoitteita ei ole määritelty, tulee ensisijaisesti kartoittaa mitä vaikutuksia hoitoketjun käytöstä on yleensäkin syntynyt. 
(Silvennoinen-Nuora 2004, 38-40, 42.) Savuton odotus ja vanhemmuus -hoitoketjun vaikuttavuuden mittarina on raskaana olevien tupakoinnin 
väheneminen. 

Äitiysneuvoloiden tehtävänä Suomessa on THL:n määritelmän mukaan turvata raskaana olevan naisen ja sikiön terveys sekä hyvinvointi raskauden ajan. 
Niiden kuuluu edistää koko tulevan perheen terveyttä ja hyvinvointia sekä tulevan lapsen kehitysympäristön terveellisyyttä ja turvallisuutta. Tavoitteena 
on edistää kansanterveyttä ja ehkäistä raskaudenajan häiriöitä. (Klemetti & Akulinen-Viitanen 2013, 16.) Äitiysneuvoloiden toiminnasta säädetään 
Suomen laissa (Ks. Terveydenhuoltolaki 1326/2010; Valtioneuvoston asetus neuvolatoiminnasta, koulu- ja opiskeluterveydenhuollosta sekä lasten ja 
nuorten ehkäisevästä suun terveydenhuollosta 338/2011; Klemetti & Hakulinen-Viitanen 2013). Äitiysneuvoloiden tulee toimia kulloinkin voimassa 
olevien Tupakkariippuvuus ja tupakasta vieroituksen Käypä hoito -suositusten mukaisesti (Ks. Käypä hoito 2012). Äitiysneuvoloissa perheitä valistetaan 
vastaanottokäyntien aikana tupakkatuotteiden haitoista. Tupakoivan raskaana olevan naisen ja hänen kumppaninsa tupakointi tulee kartoittaa jo 
äitiysneuvolan ensikäynnillä. 

Äitiysneuvolassa tupakoinnin vähentämiseen ja lopettamiseen kannustetaan keskustelemalla sekä jakamalla tietoa erilaisin esittein. THL:n ohjeistuksen 
mukaan äitiysneuvoloissa toteutetaan laaja terveystarkastus viimeistään raskauden puolivälissä (raskausviikoilla 22-24) ja siihen sisältyy tupakkatuotteista 
valistaminen, myös ei tupakoiville asiakkaille (Hakulinen-Viitanen, HietanenPeltola, Hastrup, Wallin ym.2012, 52; Klemetti & Hakulinen-Viitanen 2013, 
108). Huolimatta siitä tupakoiko raskaana oleva vai ei, kannustusta ja keskustelua tupakoinnista käydään koko äitiysneuvolan asiakassuhteen ajan. 
Hellittämätöntä tupakkavalistusta puoltaa muun muassa Fendall, Griffith, Iliff ym. (2012) tekemä tutkimus, jossa raskaana olevat vähensivät 
tupakointiaan, kun heille annettiin intensiivisesti valistusta tupakoinnista raskauden aikana. Tällä oli positiivinen vaikutus tupakoinnin lopettamiseen. 
(Fendall ym. 2012, 241.) Tätä tukee myös Piispasen (2016) tekemä pro gradu -tutkimus raskausajan kommunikoinnista äitiysneuvolassa koskien 
tupakointia. Tutkimuksessa äidit kokivat tupakoinnista keskustelun äitiysneuvolassa tärkeäksi. (Piispanen 2016, 42.) 

3 Savuton odotus ja vanhemmuus -hoitoketju EPSHPrn alueella 

Savuton odotus ja vanhemmuus -hoitoketjun myötä EPSHPrn alueen äitiysneuvoloissa on aloitettu raskaana olevien ja heidän kumppaneidensa 
uloshengityksen häkämittaukset osana äitiysneuvoloissa tapahtuvaa tupakkavalistusta keväällä 2017. Häkämittauksen tulos antaa terveydenhoitajalle ja 

raskaana olevalle konkreettista tietoa henkilön aktiivisesta ja passiivisesta tupakoinnista sekä helpottaa tupakoinnin haitoista keskustelemista (Luhta & 
MesiäislehtoSoukka 2017). 

EPSHP:n alueen äitiysneuvolat pyrkivät hoitoketjun keinoin vähentämään ja tukemaan vaikuttavasti raskaana olevien naisten tupakoinnin lopettamista 
raskauden aikana ja synnytyksen jälkeen. Savuton odotus ja vanhemmuus -hoitoketjussa tuki kohdistetaan myös ennen raskautta tai sen jälkeen imetyksen 
aikana tupakoinnin lopettaneisiin. Hoitoketju koskee kaikkia raskaana olevien käyttämiä tupakkatuotteita. (Savuton odotus ja vanhemmuus -hoitoketju 
EteläPohjanmaalla 2017.) Samaan aikaan Savuton odotus ja vanhemmuus -hoitoketjun kanssa on EPSHP:n alueella otettu käyttöön uudistettu 
äitiysneuvolakortti. Uudistetussa äitiysneuvolakortissa on enemmän tilaa tupakan ja muiden päihteiden käytön kirjaamiseen. Äitiysneuvolakortin lisäksi 
raskaana olevan sähköisiin potilastietoihin merkitään tupakointi ja poltettujen savukkeiden määrä sekä muiden tupakkatuotteiden käyttö. Savuton odotus 
ja vanhemmuus -hoitoketju toteutuu yhteistyössä äitiysneuvoloiden terveydenhoitajien sekä äitiyspoliklinikan huume-, alkoholi- ja lääkeriippuvuuksien 
hoitoon erikostuneiden kätilöiden (HAL -kätilö), kätilöiden ja lääkäreiden välillä. Tämän lisäksi Savuton odotus ja vanhemmuus -hoitoketju toteutuu 
EPSHP:n alueen kaikissa perheiden kanssa työskentelevissä terveydenja sairaanhoidon yksilöissä, esimerkiksi alueen sairaaloissa, terveyskeskuksissa, 
perhesuunnittelu-, äitiys-ja lastenneuvoloissa. (Savuton odotus ja vanhemmuus -hoitoketju Etelä-Pohjanmaalla 2017.) 

Äitiysneuvolan ensikäynnillä kaikille raskaana oleville ja heidän kumppaneilleen tarjotaan mahdollisuutta suorittaa uloshengityksensä 
häkäpitoisuusmittaus terveydenhoitajan valvonnassa. Kumppanin osallistumisella häkämittaukseen pyritään kartoittamaan ja vähentämään raskaana 
olevan passiivista tupakointia. Häkämittaus on kaikille vapaaehtoinen. Mittauksen voi suorittaa myös myöhemmillä äitiysneuvolakäynneillä, jos raskaana 
oleva tai hänen kumppaninsa on siihen halukas. (Savuton odotus ja vanhemmuus -hoitoketju Etelä-Pohjanmaalla 2017.) Raskaana oleva ja hänen 
kumppaninsa puhaltavat ohjatusti häkämittariin (liite 1). Häkämittauksen jälkeen terveydenhoitaja tarkistaa yhdessä häkämittariin puhaltaneiden kanssa 
saadun tuloksen vertailutaulukosta (liite 2). Taulukosta nähdään mikä on hiilimonoksiditilanne naisen elimistössä ja mikä on hiilimonoksiditilanne sikiön 
elimistössä. Taulukkoa voi soveltaa myös kumppanin elimistön hiilimonoksiditilanteeseen jättämällä sikiövaikutus huomioimatta. Ajatuksena 
häkämittauksen tekemisellä on saada konkreettista tietoa naisen aktiivisesta ja passiivisesta tupakoinnista. Toteuttamalla häkämittauksen äitiysneuvola saa 
tietoonsa kaikki ne henkilöt, jotka altistuvat tupakansavulle tietoisesti tai tietämättään. Häkämittauksen tuloksen lisäksi jokaisella äitiysneuvolakäynnillä 
raskaana olevan tupakointi ja poltettujen savukkeiden määrät merkitään potilastietoihin. Yhtenä tavoitteena hoitoketjulla on, että jokaisella raskaana 
olevalla tupakoitsijalla olisi kinattuna potilastietoihin tupakointia koskeva hoitosuunnitelma. (Savuton odotus ja vanhemmuus -hoitoketju Etelä- 
Pohjanmaalla 2017.) Kahden viikon kuluttua ensikäynnistä raskaana oleva tupakoitsija kumppaneineen kutsutaan terveydenhoitajan vastaanotolle 
keskustelemaan tupakoinnista. Jos terveydenhoitajan ei ole mahdollista antaa vastaanottoaikaa, käynti voidaan korvata puhelulla. Mikäli äidillä todetaan 
vahva nikotiiniriippuvuus, mutta hän ei pysty lopettamaan vieroitusoireiden vuoksi, ohjataan äiti varhaisessa vaiheessa neuvolalääkärille saamaan tietoa 
tupakoinnin haitoista sikiölle ja keskustelemaan nikotiinikorvaushoidosta Käypä-hoito suosituksen mukaisesti. Lääkärin aika annetaan viimeistään joko 
raskausviikolle 18 tai äitiysneuvolassa tapahtuvan laajan terveystarkastuksen yhteyteen. Tuolloin lääkäri voi yhdessä raskaana olevan kanssa keskustella 
mahdollisista nikotiinikorvaushoidoista. Nikotiinikorvaushoitoa voidaan harkita, mikäli raskaana oleva on motivoitunut lopettamaan ja kärsii fyysisistä 
vieroitusoireista. (Savuton odotus ja vanhemmuus -hoitoketju Etelä-Pohjanmaalla 2017.) 

Savuton odotus ja vanhemmuus -hoitoketju mahdollistaa sen, että äitiysneuvola voi lähettää raskaana olevan tupakoitsijan äitiyspoliklinikalle silloin, kun 
äitiysneuvolan tukitoimet eivät riitä. Neuvolalääkärin vastaanotolla tuetaan äitiä ja puolisoa savuttomuuteen. Mikäli äidin tupakkariippuvuus on voimakas, 
eivätkä neuvolan tukitoimet riitä, voi tehdä äidin kanssa yhdessä lähetteen jatkohoitoon äitiyspoliklinikan kätilölle. Äitiyspoliklinikalla raskaana oleva 
tapaa erilaisten riippuvuuksien hoitoon erikoistuneen kätilön (HAL-kätilön) keskustellakseen tupakkariippuvuudestaan. HAL-kätilö tekee 
hoitosuunnitelman äitiyspoliklinikan lääkärin kanssa. Tarvittaessa raskaana oleva tapaa myös äitiyspoliklinikan lääkärin. (Savuton odotus ja vanhemmuus 
-hoitoketju Etelä-Pohjanmaalla 2017.) Huomioitavaa on, että äitiysneuvola lähettää tupakoitsijat aina äitiyspoliklinikalle, jos sikiöllä on havaittavissa 
jotain poikkeamaa kulloinkin voimassa olevien ohjeiden mukaan. Tuolloin ei ole merkitystä sillä, onko raskaana oleva motivoitunut tupakoinnin 
lopettamiseen vai ei. Erikoislääkärin tapaaminen on olennaista varsinkin, jos sikiöllä on jo havaittavissa mahdollisesti tupakoinnista johtuvia muutoksia, 
esimerkiksi kasvun hidastumaa. 

Tupakoivan tai tupakoinnin juuri ennen raskautta tai sen aikana lopettaneen raskaana olevan naisen jokaisella äitiysneuvolakäynnillä keskustellaan 
tupakoinnista ja sen lopettamisesta. Keskustelut tulee käydä ilman naisen tai perheen syyllistämistä. (Savuton odotus ja vanhemmuus -hoitoketju Etelä- 
Pohjanmaalla 2017.) Äitiysneuvolan terveydenhoitaja voi käyttää apunaan esimerkiksi motivoivaa keskustelua. Sen keinoin pyritään positiivisessa 
hengessä saamaan raskaana oleva päättämään tupakoinnin lopettamisestaan niin, että hän itse kokee tekevänsä lopettamispäätöksensä terveydenhoitajan 
tukemana (Järvinen 2014). Käytössä voi olla myös niin sanottu Kuuden K:n malli (kysy, keskustele, kirjaa, kehota, kannustaja kontrolloi). Kuuden K:n 
malli perustuu Piispasen (2016, 23) mukaan yhdysvaltalaisten kehittämään viiden A:n malliin, mikä on näyttöön perustuva kliinisen työn ohje tupakoinnin 
lopettamisessa. Käypä hoito -suosituksen mukaan terveydenhuollon ammattilaisen tulisi edetä hoitotilanteessa kuuden K:n periaatteella (Winell 2012). 
Suullisen valistuksen lisäksi raskaana oleva ja hänen perheensä saa äitiysneuvolasta myös erilaisia esitteitä koskien raskauden ajan tupakointia. 
Äitiysneuvolan terveydenhoitajalla on käytössään terveydenhuollon ammattilaisille suunnattu sivusto Terveysportti (www.terveysportti.fi) (Savuton 
odotus ja vanhemmuus -hoitoketju Etelä-Pohjanmaalla 2017.) Terveysportin tupakkaja nikotiiniriippuvuustietokannasta löytyy edellä mainittujen lisäksi 
erilaisia työkaluja käytettäväksi tupakoinnin vähentämiseen ja lopettamiseen sekä ohjaukseen sekä motivointiin. Savuton odotus ja vanhemmuus - 
hoitoketjussa korostetaan näiden Terveysportista löytyvien erilaisten työkalujen käyttöä tupakkavalistuksessa. Äitiysneuvolan terveydenhoitajaa 
kehotetaan hoitoketjun puitteissa käyttämään esimerkiksi Fagerströmin vuonna 1978 kehittämää nikotiiniriippuvuustestiä (liite 6) tai Terveysportin ja 
Käypä hoidon -nettisivuilla olevia muita motivointi- ja työskentelymalleja, esimerkiksi reflektointia, tupakkapäiväkirjan pitoa, avartavien kysymysten 
esittämistä ja ennen kaikkea positiivisuutta. (Fagerström 2011; Winell 2012.) 

4 Tutkimuksen tarkoitus, tavoite ja kysymykset 

Tutkimuksen tarkoituksena on kuvata raskaana olevien tupakointiin kohdistuvan EPSHP:n Savuton odotus ja vanhemmuus -hoitoketjua äitiysneuvoloiden 
terveydenhoitajien näkökannalta. Tutkimuksen ensimmäisenä tavoitteena on selvittää miten äitiysneuvoloiden terveydenhoitajat toteuttavat käytännössä 
Savuton odotus ja vanhemmuus - hoitoketjua. Toinen tavoite on selvittää miten äitiysneuvoloiden terveydenhoitajat kokevat Savuton odotus ja 
vanhemmuus -hoitoketjun toimivuuden. Kolmas tavoite on selvittää onko Savuton odotus ja vanhemmuus -hoitoketjulla ollut terveydenhoitajien mielestä 
vaikutusta raskaana olevien tupakointiin. Tutkimustuloksia voidaan soveltaa savuttomaan vanhemmuuteen ohjaavien hoitoketjujen kehittämisessä. 
Tutkimuskysymykset ovat: 

• Miten äitiysneuvoloiden terveydenhoitajat toteuttavat Savuton odotus ja vanhemmuus -hoitoketjua savuttoman, aktiivisesti tupakoivan, 
passiivisesti tupakoivan ja tupakointinsa juuri lopettaneen raskaana olevan äitiysneuvolakäynneillä? 

• Miten äitiysneuvoloiden terveydenhoitajat kokevat Savuton odotus ja vanhemmuus hoitoketjun toimivuuden asiakkaiden ja eri 
yhteistyötahojen kanssa? 

• Millaisia muutoksia äitiysneuvoloiden terveydenhoitajat ovat huomanneet raskaana olevien tupakoinnissa Savuton odotus ja vanhemmuus - 
hoitoketjun myötä? 

• Miten äitiysneuvoloiden terveydenhoitajat mahdollisesti muuttaisivat tai kehittäisivät raskaana olevien Savuton odotus ja vanhemmuus - 
hoitoketjua? 

5 Tutkimuksen toteutus 

Tutkimus suoritettiin kvalitatiivisin eli laadullisin menetelmin. Caronnan (2010) mukaan kvalitatiivinen tutkimus on terveydenhuoltoalalle parempi 
tutkimustapa kuin kvantitatiivinen, kun on kyse esimerkiksi työntekijöiden, organisaatioiden ja potilaiden kulttuurien, kokemuksien ja oikeuksien 
tutkimisesta. Kvalitatiivinen tutkimus mahdollistaa suuremman liikkumavaran ja tilan analysoida tutkittavia asioita. Sen keinoin pystytään ymmärtämään 
erilaisten organisaatiomuutosten, mukaan lukien epäonnistuneet aloitteet, hienovaraiset ja joskus piilevätkin syyt. (Bourgeault, Dingwall & de Vries 2010, 
71-72.) Hakalan (2015) mukaan kvalitatiivisen tutkimuksen tavoite on usein kohteena olevien toimijoiden omien tulkintojen esiin tuominen ja niiden 
tunnustaminen (Valli & Aalto la 2015, 22). Kvalitatiivisen tutkimusmenetelmän valintaan vaikutti se, että tutkittiin terveydenhoitajien näkökulmia, 
mielipiteitä ja kokemuksia. Metsämuurosen (2002) mukaan kvalitatiivinen tutkimusote pohjautuu eksistentiaalisfenomenologis-hermeneuttiseen 
tieteenfilosofiaan, joka korostaa yksilön kokemusta ja tutkii inhimillisiä kokemusta ja elämysmaailmaa. (Metsämuuronen 2002, 177: Sivistyssanakirja 
2017.) Tuomi ja Sarajärvi (2009) tuovat teoksessaan Laadullinen tutkimus ja sisällönanalyysi esiin tutkijoiden käsitteitä siitä, että fenomenologis- 
hermeneuttinen tutkimus tutkii ihmistä kohteena ja tutkijana. Keskeisiä käsittteitä ovat kokemus, merkitys ja yhteisöllisyys. Sen tavoitteena on tehdä jo 
tunnettu tiedetyksi. Fenomenologshermeneuttista tutkimusta on relevanttia kutsua myös tulkinnalliseksi tutkinnaksi, koska silloin tutkitaan yksittäisen 
ihmisen kokemusmaailmaa. Ihminen on läsnä elämismaailmassa, mutta muodossa joka ei avaudu käsitteellistämiselle ja ymmärtämiselle suoraan. (Tuomi 

6 Sarajärvi 2009, 34-35.) 

Eskola ja Suorannan (1998) mukaan laadulliseen tutkimuksen tieteellisyyden kriteeri ei ole aineiston määrä vaan laatu sekä käsitteellistämisen kattavuus. 
Tutkijan tulee rakentaa vahvat teoreettiset perusteet, jotka osaltaan ohjaavat aineiston hankintaa. Aineiston tehtävä on tavalla tai toisella toimia tutkijan 
apuna rakennettaessa käsitteelistä ymmärrystä tutkittavasta ilmiöstä. Kvalitatiivisella tutkimuksella pyritään kuvaamaan jotakin tapahtumaa, 
ymmärtämään tiettyä toimintaa tai antamaan teoreettisesti mielekäs tulkinta jostakin ilmiöstä. Sillä ei pyritä tilastollisiin yleistyksiin. (Eskola & Suoranta 
1998,18, 61-62.) Tätä tukevat myös Tuomi ja Sarajärvi (2009, 85), joiden mukaan kvalitatiivisessa tutkimuksessa ei pyritä tilastollisiin yleistyksiin vaan 
kuvaamaan tutkittavaa asiaa sen hyvin tuntevien henkilöiden kautta. Savuton odotus ja vanhemmuus -hoitoketjun tutkimus rajattiin koskemaan 
äitiysneuvoloita. Rajaus perustui siihen, että Savuton odotus ja vanhemmuus - hoitoketjussa suurin uudistus, uloshengityksen häkämittaus, toteutettiin 
äitiysneuvoloissa. Uudistuksen toteutuksen myötä raskaana olevien ja heidän perheidensä savuttomiksi saaminen oli hoitoketjussa pääosin 
äitiysneuvoloiden vastuulla, jolloin äitiysneuvoloiden terveydenhoitajien oiettiin olevan uudistuksen asiantuntijoita. Käynnit äitiyspoliklinikalla 
huomiotiin äitiysneuvoloiden terveydenhoitajien vastauksissa koskien yhteistyötä hoitoketjun sisällä. 

Tutkimukseen otettiin mukaan kaksi EPSHP:n alueen suurinta äitiysneuvolaa niin työntekijä- kuin asiakasmääriltäänkin. Äitiysneuvoloiden 
terveydenhoitajia niissä oli yhteensä 16 ja alueilla asukkaita yhteensä noin 96 000. Äitiysneuvoloiden asiakaskunta poikkesi toisistaan siten, että toisessa 
äitiysneuvolassa asiakaskunta oli kaupunkimaisesta ympäristöstä ja toisessa maaseutumaisesta. Työkokemusta terveydenhoitajilla oli äitiysneuvolatyöstä 
muutamasta kuukaudesta 35 vuoteen. Jokainen tutkimuksen haastatteluun pyydetty terveydenhoitaja suostui haastatteluun. Valituista äitiysneuvoloista oli 
ollut myös edustajat mukana Savuton odotus ja vanhemmuus -hoitoketjun kehittämisessä. Nämä terveydenhoitajat olivat tuoneet neuvoloidensa alueelle 
tietämystä uudesta hoitoketjusta jo ennen sen käyttöönottoa. Hoitoketjun kehittäjillä voi esiintyä ennakko-oletuksia vaikka laadullinen tutkimus on 
pääosin hypoteesiton ja tämä tuli tutkijan huomioida omassa työssään (Eskola & Suoranta 1998, 19). Savuton odotus ja vanhemmuus -hoitoketju koskee 
kaikkia tupakkatuotteita. Tutkimus rajattiin koskemaan savukkeita polttavia tupakoitsijoita. Rajaus tehtiin siksi, että erilaisia tupakkatuotteita on Suomessa 
käytössä yhä enenevässä määrin, joten tutkijan oli mahdoton käsitellä tupakkatuotteiden kaikkia muotoja. Suomen vuoden 2016 tupakkalain (L 
29.6.2016/549) mukaan tupakkatuotteella tarkoitetaan poltettavaa, sieraimiin vedettävää, imeskeltävää tai pureskeltavaa tuotetta, joka on joko kokonaan 
tai osittain valmistettu tupakasta. Tupakkatuotteita ovat savukkeet, irtotupakka, sikarit ja suunuuska. (THL 2014; Tupakkalaki 29.6.2016/549). EPSHP:n 
alueen äitiysneuvoloissa kirjataan potilastietoihin tupakointi ja poltetut savukkeet sekä päivitetyn neuvolakortin myötä myös nuuskan käyttö. Muiden 
tupakkatuotteiden käyttö kinataan potilastietoihin, mutta ne eivät välity THL:n tilastoihin. 

Kerätessään aineistoa haastattelemalla, on tutkijan esitettävä Hyvärisen (2017) mukaan ainakin kolme kysymystä. Ensiksi on oltava yksi tai useampi 
tutkimuskysymys, jotka ohjaavat koko tutkimuksen jäsentymistä. Toisen kysymystyypin muodostavat haastattelukysymykset, jotka eivät ole samoja kuin 
tutkimuskysymykset. Viimeisenä tutkija esittää aineistolle kysymyksiä, joilla pyritään saamaan vastaukset alkuperäisiin tutkimuskysymyksiin. 
(Hyvärinen, Nikander & Ruusuvuori 2017, 24.) Tutkimuksen äitiysneuvoloissa terveydenhoitajia oli 16. Heidän haastatteluistaan toteutui 14. Tämä määrä 
haastateltavia todettiin sopivaksi, koska Hyvärisen (2017) mukaan riittävä määrä haastateltuja on sellainen määrä, jolla tulokset voidaan esittää 
uskottavasti (Hyvärinen ym. 2017,35). Tutkimukseen osallistuneet äitiysneuvoloiden terveydenhoitajat olivat tutkittavan asian asiantuntijoita, koska he 
toimivat raskaana olevien tupakoitsijoiden kanssa päivittäin ja heillä oli Savuton odotus ja vanhemmuus - hoitoketju käytössään. Tutkimuksen otannasta 
voidaan käyttää termiä eliittiotanta, jos haastatellut henkilöt ovat tutkittavan asian asiantuntijoita (Tuomi & Sarajärvi 2009, 85-86). Tuolloin heitä ei 
määrällisesti tarvitse olla satoja, vaan tutkittavaan asiaan hyvin perehtynyt perusjoukko riittää. Haastattelut toteutettiin Hyvärisen (2017) mainitsemalla 
Hirsjärven ja Hurmeen vuonna 1979 esittämän teemahaastattelun keinoin. Teemahaastattelun ajatuksena on, että tutkija ei lyö lukkoon tarkkoja 
haastattelukysymyksiä vaan määrittää keskeiset teemat, joita tulee käsitellä haastattelussa (Hyvärinen ym. 2017, 21). Teemahaastattelussa ei voi 
kuitenkaan kysellä ihan mitä tahansa, vaan siinä pyritään löytämään merkityksellisiä vastauksia tutkimuksen tarkoituksen ja ongelmanasettelun tai 
tutkimustehtävän mukaisesti. Periaatteessa etukäteen valitut teemat perustuvat tutkimuksen viitekehykseen eli tutkittavasta ilmiöstä jo tiedettyyn. (Tuomi 
& Sarajärvi 2009, 75.) Teemahaastattelun periaatteita noudattaen tutkija muodosti haastattelujen teemat ja siten haastattelujen mngon tutkimuksen 
tutkimuskysymyksistä (liite 5). 

Tutkija päätyi teemahaastattelun myös siksi, että Eskola ja Vastamäen (2015) mukaan teemahaastattelussa aihepiirit eli teema-alueet on etukäteen 
määrätty, mutta teemahaastattelusta puuttuu kuitenkin strukturoidulle haastattelulle tyypilliset kysymysten tarkka muoto ja järjestys. Teemahaastattelu 
antaa tilaa vastauksille joita ei suoraan kysytä. Olennaisinta on kuitenkin se, että tutkimusongelma sitoo kokonaisuuden yhteen ja oikeuttaa myös erilaiset 
kysymykset. (Valli & Aaltola 2015, 29-35.) Haastattelut suoritettiin kahden kesken tutkijan ja äitiysneuvolan terveydenhoitajan välillä terveydenhoitajan 
omassa työhuoneessa. Henkilökohtaiset haastatteluajat sovittiin jo kaksi kuukautta etukäteen siitä syystä, että terveydenhoitajat pystyivät varmasti 
varaamaan työajastaan aikaa haastatteluun. Tästä huolimatta joitakin aikataulumuutoksia jouduttiin tekemään tutkijasta riippumattomista syistä. 
Puhelinhaastattelu oli vaihtoehtona kasvokkain tapahtuvalle haastattelulle, ellei yhteistä aikaa olisi löytynyt. Puhelinhaastatteluun ei kuitenkaan jouduttu 
turvautumaan. Hyvä näin, sillä vaikka tiedonkeruumenetelmänä käyntihaastattelut ovat puhelinhaastatteluja kalliimpia, niillä voidaan kerätä laaja ja 

rakenteellisesti vaikeakin tietosisältöä luotettavasti (Tilastokeskus 2017). Haastattelut nauhoitettiin ja numeroitiin. Numeroimalla haastattelut varmistettiin 
niiden toistettavuus. Tällä tarkoitetaan sitä että, tietty haastattelu on mahdollista tehdä uusiksi tarpeen vaatiessa. Tämä voi tulla kyseeseen esimerkiksi, jos 
ilmenee jokin tekninen ongelma käytetyn nauhurin toiminnassa tai haastattelun purkamisessa. Haastattelujen numerointia käytettiin myös tutkimusraportin 
aineisto-otteissa. Ruusuvuori ja Nikanderin (2017) mukaan näin voitiin osoittaa, että käytetyt aineisto-otteet ovat peräisin useammalta haastateltavalta 
eivätkä vain yhdeltä haastatetulta (Hyvärinen ym. 2017, 427). Haastattelujen ja niiden numeroinnin vastaavuus tehtyyn haastatteluun jäi vain tutkijan 
tietoon. Tällä taattiin haastateltavien anonymiteetti. Tutkija teki myös omia muistiinpanoja jokaisen haastattelun jälkeen. Niihin hän merkitsi tunnelmia, 
ajatuksia ja sellaista tietoa mitä haastattelussa ei sanallisesti tullut esiin. 

Analyysi aloitettiin kirjoittamalla eli litteroimalla haastattelunauhoitukset tekstimuotoon. Tällä tavoin saatiin tutkimuksen aineisto. Se, miten litteroidaan 
ei ole itsestään selvää, sillä litteroinnin tarkkuusasteen määrää Ruusuvuori ja Nikanderin (2017) mukaan tutkimuskysymys ja analyysitapa. Keskeisenä 
määräävänä tekijänä on tutkimuskysymys. Litteroinnin tarkkuus määräytyy sen mukaan, onko tarkoitus tutkia puheen sisältöä vai puheen implisiittisimpiä 
piirteitä. (Hyvärinen, ym. 2017, 427.) Tässä tutkimuksessa tutkittiin puheen sisältöä, koska haluttiin tietää Savuton odotus ja vanhemmuus -hoitoketjusta 
käytännön työssä, ei niinkään hoitoketjun toimijoiden asemasta hoitoketjussa. Käytettävä analyysitapa vaikuttaa litteroinnin tarkkuuteen. Tutkimuksessa 
toteutettiin analyysitapana induktiivista eli aineistosta lähtevää sisällönanalyysia. Sitä käytettäessä litterointi tapahtuu Ruusuvuori ja Nikanderin (2017) 
mukaan sanatarkasti kirjaamalla ylös kaikki puhuttu, myös niin sanotut tilkesanat (esimerkiksi ”niinku”, "tuota”) (Hyvärinen ym. 2017, 430). Tutkija 
käytti aineiston koodaamisen apuna grounded theory -menetelmää, johon sanatarkka litterointi myös käy. Tärkeää oli tutkijan litteroida ne asiat, joita 
pidettiin olennaisina analysoitavan ongelman kannalta. Naurahdukset, huokaukset tai muut ”ei sanalliset” -viestinnät jätettiin kirjoittamatta. Haastattelujen 
litterointi on aineiston analyysin tärkeä vaihe. Se on tapa tutustua ja hahmottaa oma aineisto. Huomattavaa on, että litteroidessaan tutkija tekee valintoja 
niistä asioista, jotka ovat relevantteja vuorovaikutuksen ja aineiston tulkinnan suhteen. Litteraatio toimii aivan kuin muistiinpanona haastattelusta ja sen 
jäsentämisen välineenä. (Hyvärinen ym. 2017, 437-438.) Tutkimuksessa tutkijan tekemät omat kenttämuistiinpanot kustakin haastattelusta toimivat 
muistuttajina haastattelun aikaisista tutkijan omista ajatuksista ja tuntemuksista, joita haastattelu tuotti. Aineistossa tuli esiin 12 haastattelun jälkeen 
aineiston kyllääntymistä eli aineiston saturaatiota. Tämä tarkoitti sitä, että aineisto alkoi toistamaan itseään, eli siinä oli nähtävissä tietty teoreettinen kuvio 
eivätkä viimeisimmät haastattelut tuoneet mitään uutta informaatiota tutkimukseen (Eskola & Suoranta 1998, 63). Tuolloin tutkija teki ratkaisun olla 
litteroimatta ja analysoimatta kahta viimeistä haastattelua. 

Aineiston käsittelyn ja analyysin täsmällinen erottaminen on hankalaa. Aineistoa lukiessaan tutkija usein tulkitsee ja analysoi aineistoa, samalla kun hän 
pyrki ymmärtämään aineistoa tutkimustehtävän näkökulmasta (Kylmä & Juvakka 2012, 110). Eskola ja Suorannan (1998, 19) mukaan olisi hyvä, jos 
kvalitatiivisen aineiston analyysissä tutkija voisi lähteä mahdollisimman puhtaalta pöydältä ilman määritelmiä tai ennakkoasettamuksia. Tutkimuksessa 
käytettiin kahta analyysimenetelmää rinnakkain, induktiivista sisällönanalyysiä ja grounded theory -menetelmää. Tutkija perusteli kahden menetelmän 
käyttöä sillä, että toimimalla näin saatiin aineistosta esiin tutkimuksen kannalta oleellisin tieto. Kahden eri menetelmän käytön mahdollisti se, että 
laadullisen tutkimuksen kehittyessä on triangulaation käsite siirtynyt jo aineiston analyysimenetelmienkin käyttöön. Analyysimenetelmien triangulaatiolla 
tarkoitetaan useamman eri analyysimenetelmän käyttöä tutkimuksen tulosten oikeaksi näyttämiseen. (Tuomi 2007, 154.) Aineistolähtöinen eli 
induktiivinen sisällönanalyysi voidaan jakaa karkeasti kolmeen eri vaiheeseen: aineiston pelkistämiseen eli redusointiin, aineiston ryhmittelyyn eli 
klusterointiin ja teoreettisten käsitteiden luomiseen eli abstrahointiin. Ennen analyysin aloittamista tulee määritellä käytettävä analyysiyksikkö. 
Analyysiyksikkö määriteltiin tutkimustehtävän ja aineiston laadun pohjalta. Analyysiyksikkö voi olla yksittäinen sana, lause tai ajatuskokonaisuus, joka 
sisältää useampia lauseita. (Tuomi & Sarajärvi 2009, 108-110.) Tutkijan valitsemat koodausyksiköt ovat niitä analyysiyksiköiden osia, jotka voidaan 
tulkita tarkoituksenmukaisella tavalla suhteessa luokkiin ja jotka sopivat yhteen koodaavan kehyksen alaluokkaan (Schreier 2012, 13). Tutkimuksen 
analyysiyksikkönä oli terveydenhoitajien saman sisältöiset ajatuskokonaisuudet eli ilmaisut. Niitä tutkija pystyi käsittelemään ja yhdistelemään 
kokonaisuuksiksi vastaamaan tutkimuksen tarkoitukseen. 

Induktiivisesta sisällön analyysi perustuu ensisijaisesti aineistolähtöiseen päättelyyn, jota tutkimuksen tarkoitus ja kysymyksenasettelu ohjaavat (Schreier 
2012, 60-61). Kylmä ja Juvakan (2007) mukaan induktiivisessa sisällön analyysissa ei tarvitse jäsentää kaikkea tietoa vaan analyysissa haetaan vastausta 
tutkimuksen tarkoitukseen ja tutkimustehtäviin. Aineisto puretaan ensin osiin ja kootaan uudelleen vastaamaan tutkimuksen tarkoitukseen ja 
tutkimustehtäviin. Aineistonlähtöisyydessä on ensiarvoista se, että aineiston annetaan kertoa oma tarinansa tutkittavasta ilmiöstä. (Kylmä & Juvakka 2007, 
112-113; Schreier 2012, 58-61.) Tutkijaa ohjasi analyysissä grounded theory -menetelmässä käytetty aineiston koodaaminen yhdessä induktiivisen 
sisällönanalyysin kanssa. Induktiivisessa sisällönanalyysissä aineiston koodaminen on olennaista (Schreier 2012, 127-128). Grounded theory - 
menetelmässä aineisto koodataan ensin käyttäen avointa koodausta. Siinä aineistosta pyritään etsimään erityisiä merkityskokonaisuuksia, jotka liittyvät 
tutkimusongelman kannalta relevantteihin ilmiöihin tai prosesseihin. (Luomanen 2010, 356-357.) Avoimen koodauksen jälkeen suoritetaan aineiston 
pitkittäiskoodaus, jolloin pyritään löytämään yhteyksiä, erilaisia suhteita ja vuorovaikutusta analyysin ensimmäisen vaiheen aikana löytyneiden irrallisten 
kategorioiden välillä. Näin eri merkitykset saadaan asetettua uuteen kontekstiin. (Luomanen 2010, 356-357.) Tutkija luo näin ensin alaluokkia, sitten 
yläluokkia ja lopulta pääluokkia. Viimeinen vaihe on valikoiva koodaus, jolloin tarkastelussa keskitytään yhteen ydinkategoriaan. Käytännön 
tutkimustyössä nämä vaiheet menevät usein päällekkäin. (Luomanen 2010, 356-357.) Alasuutarin (2011) mukaan aineiston tarkastelussa kiinnitetään 
huomiota siihen, mikä on teoreettisen viitekehyksen ja kulloisenkin kysymyksenasettelun kannalta olennaista. Näin aineistosta saadaan nousemaan 
pelkistettyjä, isoa aineistoa hallittavampia, havaintoja. Pelkistäminen jatkuu karsimalla näitä havaintoja yhdistämällä niitä harvemmiksi havaintojen 
joukoksi. Tähän päästään etsimällä havaintojen yhteinen piirre tai nimittäjä tai muotoilemalla sääntö, joka tältä osin pätee koko aineistoon. (Alasuutari 
2011, 40.) Schreierin (2012, 61) mukaan tutkijaa auttaa tässä oma päätös siitä, mitä on se hänen tutkimukselleen olennainen tieto ja montako kategoriaa 
tutkija pystyy käsittelemään tutkimuksessaan. Aineiston koodaamista ja olennaisen tiedon poimintaa helpotti se, että tutkijalla oli esillä koko 
analyysiprosessin ajan tutkimuksen tarkoitus, tavoitteet ja tutkimuskysymykset. Tuolloin tutkija pystyi poimimaan aineistosta tutkimukselle oleellisen 
tiedon. 

Tutkija lähti analysoimaan aineistoa lukemalla sen useaan kertaan läpi. Luettuaan aineistoa läpi tutkija jätti viimein huomioimatta aineistossa turhiksi 
kokemansa ilmaisut ja sanat kuten ”jaa”. Näin tutkija teki itselleen aineistosta version, jossa oli vain asiapitoista tekstiä. Tämä tehtiin menettämättä 
alkuperäisten ilmaisujen merkitystä. Saatu teksti talletettiin erilliseksi tiedostoksi. Tutkija tulosti tuon tekstin ja konkreettisesti leikkasi erikseen kunkin 
ilmaisun omaksi yksittäiseksi paperiksi. Näissä yksittäisissä papereissa olevat ilmaisut tutkija asetti taulukon muotoon etsimällä kustakin ilmaisusta eli 
"lainauksesta” niiden sisältämän keskeisen, pelkistetyn, asian (Ks. taulukko 1). 

Pelkistetyt lauseet tai sanayhdistelmät tutkija yhdisti samaa tarkoittavien isompien aihealueiden alle (Ks. taulukko 2). Näin muodostui 70 erilaista 
alaluokkaa. 

Tämän jälkeen saaduista alaluokista etsittiin saman aihepiirin luokkia laajemman yksittäisen käsitteen merkityksen alle. Näin muodostettiin alaluokista 
sompia luokkia eli yläluokkia (Ks. taulukko 3). Yläluokat kuvasivat jo laajemmin aineistosta saatua tietoa ja niissä toteutui Kylmä ja Juvakan (2007, 118) 
toteamus, että yläluokan nimen tulee kattaa sen alle tulevien alaluokkien sisällöt. Yläluokkia saatiin 20. 

Yläluokat yhdistettiin alaluokkien tapaan taas suuremmiksi kokonaisuuksiksi aiheittain (Ks. taulukko 4). Näin saatiin tutkimukselle pääluokat. Pääluokat 
sisälsivät aina yhden aineistosta esiin nousseen terveydenhoitajien ilmaiseman keskeisimmän ja tärkeän aihealueen. 

Tulokseksi saatiin viisi pääluokkaa. Pääluokkien muodostamisessa niiden nimet käsitteellistettiin luomalla teoreettiset käsitteet. Abstrahoinnissa eli 
käsitteellistämisessä edetään alkuperäisinformaation käyttämistä kielellistä ilmauksista teoreettisiin käsitteisiin ja johtopäätöksiin (Tuomi & Sarajärvi 
2009, 111). Saadut pääluokat olivat Häkämittaus äitiysneuvolan vastaanotolla, Muu valistus kuin häkämittaus, Savuton odotus ja vanhemmuus -hoitoketju 
äitiysneuvolassa, Yhteistyö tupakasta vieroituksessa sekä Kehitysehdotuksia hoitoketjuun. 

Taulukko 1 Esimerkki pelkistetyn ilmaisun muodostamisesta 


Lainaus 

Pelkistetty ilmaus 

se on ollu mun mielestä paras työkalu kaikista. Että toki mä annan kaikki 
esitteet ja tämmöset, mutta mun mielestä se on niinku konkreettisin. Hl 

häkätaulukko toimii asian selittämisessä 

Mittarin käyttöön en niinku oo ei oo, eli jos ei olis mitään puhalluksia niin 
sitten mä koen, että mä osaan perustella ja selittää miksi ei kannata 
tupakoida. H12 

häkätaulukon tulkinta varmaksi ja rutiiniksi 

ku joiltakin on mittaillu täs niin on huomannut että ku ei oo ja mä en 
muista nyt kuinka pitkä aika tupakoinnista oli ja se kutenki näyttää tosi 
hyviä. Sitte mä ajattelen että puhaltaako niin kunnolla siihen ku näyttää 
aina melkein parempaa. Että jotenki aina tulee sitte semmoinen, että miten 
voikin näyttää noin hyvältä. H2 

vaikeinta taulukon tulkinta: jos tupakoi paljon mutta mittari näyttää vähän 

ku meillä on se hieno kaavio. Se että se vaikuttaaki enemmän siihen 
sikiöön niin se on mun mielestä aika havainnollinen. Että tosi hyvä. Vähän 
herää. H4 

häkätaulukko hyvä: konkretisoi asian 

Taulukko 2 Esimerkki alaluokan muodostamisesta 

Pelkistetty ilmaus 

Alaluokka 

häkätaulukko toimii asian selittämisessä 


häkätaulukon tulkinta varmaksi ja rutiiniksi 

Häkätaulukon tulkinta 

vaikeinta taulukon tulkinta: jos tupakoi paljon mutta mittari näyttää vähän 

häkätaulukko hyvä: konkretisoi asian 


häkätaulukko on hyvä 


äidille häkämittarin lukema helpompi selvittää, kun suora yhteys sikiöön 

häkätaulukko terveydenhoitajan työn tukena 

häkämittaus konkretisoi tupakoinnin äidille 

häkämittaus on hyvä 


Taulukko 3 Esimerkki yläluokan muodostamisesta 

Alaluokka 

Yläluokka 

häkätaulukon tulkinta 


häkätaulukko terveydenhoitajan työn tukena 

HÄKÄTAULUKKO 

asiakkaiden reaktiot häkämittauksen tulokseen 

häkämittaustuloksen vaikutus asiakkaaseen 


Taulukko 4 Esimerkki pääluokan muodostamisesta 

Yläluokka 

Pääluokka 

Häkämittari 


Häkätaulukko 


Terveydenhoitajan toiminta käytännössä 

HÄKÄMITTAUS ÄITIYSNEUVOLAN VASTAANOTOLLA 

Äidit asiakkaina 

Isät asiakkaina 


Asiakkaiden asenteet häkämittaukseen 



Analyysiprosessin lopuksi tutkija vertasi saatujen pääluokkien sisältöjä tutkimuskysymyksiin pyrkien saamaan vastauksia tutkimuksen tavoitteisiin ja 
tarkoitukseen. Tutkija vertasi tuloksia aikaisemmin tehtyihin tutkimuksiin löytääkseen yhtäläisyyksiä tai eroavaisuuksia. Näin pyrittiin siirtymään 
empiirisestä aineistosta käsitteellisempään näkemykseen tutkittavasta ilmiöstä (Tuomi & Sarajärvi 2009, 108-113). Aineiston analyysi ei toteutunut 
virtaviivaisesti. Analyysiprosessi on kuvailtu pääpiirteissään kuviossa 1.Tutkija joutui palaamaan useaan otteeseen edelliseen kohtaan analyysiprosessissa, 
koska terveydenhoitajien tuottama aineisto oli monisanaista ja monimerkityksellistä. Prosessina kuvailtuna analyysi vaikuttaa johdonmukaisesti 
etenevältä, mutta käytännössä näin ei tapahtunut. 


r \ 

Aineiston luku 
V_ 


Tekstin 

pelkistäminen 


Ilmaisujen 

yhdistäminen 

alaluokiksi 


Alaluokkien 

yhdistäminen 

yläluokiksi 


Yläluokkien 

yhdistämien 

pääluokaksi 


Johtopäätökset 


Tulokset 
verrattuna 
tutkimuksen 
tarkoitukseen 
ja kysymyksiin J 


Pääluokkien 

sisältämän 

tiedon 

^ purkaminen 


Kuvio 1 Analyysiprosessin eteneminen 

6 Tulokset 


6.1 Savuton odotus ja vanhemmuus -hoitoketju äitiysneuvolan vastaanotolla Savuton odotus ja vanhemmuus -hoitoketju oli otettu äitiysneuvoloissa 
vastaan positiivisena uudistuksena. Tärkeimpinä kohtina nousivat esiin asiakkaiden tietoisuus hoitoketjusta, hoitoketjun saama vastaanotto, 
terveydenhoitajien asenne tupakasta valistamiseen, hoitoketjun toimivuus ja hoitoketjun vaikutus raskaana olevien tupakointiin. 


Taulukko 5 Savuton odotus ja vanhemmuus -hoitoketju äitiysneuvolassa 


Alaluokka 


Yläluokka 


asiakkaiden tietoisuus häkämittauksesta 
häkämittauksesta tiedottaminen 


terveydenhoitajien reaktiot hoitoketjuun 
asiakkaiden reaktiot hoitoketjuun 


hoitoketjun toimimattomuus 


hoitoketjun toimiminen 


synnytyksen jälkeen 


aktiivinen tupakoitsija jatkaa 


tupakoinnin määrää vähennetään 


satunnaiset tupakoijat lopettavat 


tupakoitsijoiden määrän muutos 


ASIAKKAIDEN TIETOISUUS 
HOITOKETJUSTA 


HOITOKETJUN SAAMA VASTAANOTTO 


suhtautuminen tupakoinnin lopettamiseen 
tupakoinnin hoito riippuvuutena 

asenne tupakoinnin suhteen _ 

suhtautuminen valistukseen 
tapa vastaan riippuvuus 


TERVEYDENHOITAJIEN ASENNE 
TUPAKASTA VALISTAMISEEN 


terveydenhoitajien asenne hoitoketjuun 

audit _ 

ylimääräinen vastaanottoaika _ 


HOITOKETJUN TOIMIVUUS 


HOITOKETJUN VAIKUTUS RASKAANA 
OLEVIEN TUPAKOINTIIN 


asiakkaan oman motivaation vaikutus 
lopettamiseen 


Pääluokka 


SAVUTON ODOTUS JA VANHEMMUUS 
HOITOKETJU ÄITIYSNEUVOLASSA 


6.2 Häkämittaus äitiysneuvolan vastaanotolla 

Häkämittaus äitiysneuvolan vastaanotolla sisälsi konkreettisen häkämittarin, häkämittariin puhaltamisen, häkämittarin tuloksen tulkinnassa käytetyn 
vertailutaulukon tulkinnan äidin ja sikiön häkäpitoisuudelle, terveydenhoitajan toiminnan käytännössä sekä asiakasnäkökulman häkämittaukseen 
(Taulukko 6). 

6.3 Muu valistus kuin häkämittaus 

Muu terveydenhoitajan antama valistus käsitti asiakaskontakteissa tapahtuvan valistuksen, suullisen sekä kirjallisen valistuksen. Yksittäiseksi ryhmäksi 
nousi nimenomaan tupakoitsijoille annettava valistus (Taulukko 7). 

6.4 Yhteistyö Savuton odotus ja vanhemmuus -hoitoketjussa 

Yhteistyö -pääluokan alle tuli yhteistyö lääkärin ja terveydenhoitajan välillä, lähetteet äitiyspoliklinikalle ja korvaushoitojen toteuttaminen (Taulukko 8). 

6.5 Kehitysehdotuksia hoitoketjuun 

Keskeisimpinä kehitysehdotuksina Savuton odotus ja vanhemmuus -hoitoketjuun terveydenhoitajat nostivat heidän oman lisäkoulutuksen tarpeensa 
häkämittauksen toteuttamiseen ja sen tulosten tulkintaan. Koettiin tarvetta myös koulutukselle tupakoinnin hoitoon riippuvuutta aiheuttavana asiana. 
Terveydenhoitajat halusivat tietoa ja käytännön vinkkejä tupakoitsijoiden kanssa toimimiseen. Terveydenhoitajat toivoivat tiiviimpää yhteistyötä kaikkien 
raskaana olevien hoitoon osallistuvien osapuolten kesken. Esiin nostettiin myös hoitolinjojen selkeyttäminen, Savuton odotus ja vanhemmuus -hoitoketjun 
toiminta raskauden jälkeen sekä hoitoketjun tulevaisuus. Isien huomiointi savuttomuuteen kannustamisessa haluttiin nostaa esiin. Raskaana oleville 
toivottiin myös jonkinlaista omaa seurantaa oman tupakointinsa suhteen (Taulukko 9). 

Taulukko 6 Häkämittaus äitiysneuvolan vastaanotolla 

Alaluokka 

Yläluokka 

Pääluokka 

häkämittarin toiminta 



häkämittarien määrä 

HÄKÄMITTARI 


häkämittarin merkitys 



häkätaulukko terveydenhoitajan työn tukena 

HÄKÄTAULUKKO 


häkätaulukon tulkinta 


häkämittauksen esittäminen 



ensikäynnillä puhalluttaminen 

TERVEYDENHOITAJAN TOIMINTA 
KÄYTÄNNÖSSÄ 


puhalluttaminen muuten kuin ensikäynnillä 


häkämittaus rutiiniksi 

HÄKÄMITTAUS ÄITIYSNEUVOLAN 

— VA^TA AMOTOT T A 

häkämittauksen merkitys 


savuttomat asiakkaat 

ÄIDIT ASIAKKAINA 

V /a. o 1 U I ULLn 

tupakoinnin vähentäjät / lopettaneet 


isien tupakoiminen 



terveydenhoitajan toiminta isien kanssa 

ISÄT ASIAKKAINA 


parit 



kieltäytyminen häkämittauksesta 



positiivinen vastaanotto 

ASIAKKAIDEN ASENTEET 


asiakkaiden reaktiot häkämittauksen tulokseen 

HÄKÄMITTAUKSEEN 


häkämittaustuloksen vaikutus asiakkaaseen 



Taulukko 7 Muu valistus kuin häkämittaus 

Alaluokka 

Yläluokka 

Pääluokka 

puhelut 



ensikäynti vastaanotolla 

ASIAKASKONTAKTIT 


muut äitiysneuvolakäynnit 


raskauden jälkeen 



esitteiden jako 


MUU VALISTUS KUIN HÄKÄMITTAUS 

esitietokaavakkeet 

VALISTUKSEN ERI MUODOT 


suullinen valistus 



kannustus 

TUPAKOITSIJOIDEN VALISTUS 


realistisesti pelottelematta 


Taulukko 8 Yhteistyö Savuton odotus ja vanhemmuus -hoitoketjussa 

Alaluokka 

Yläluokka 

Pääluokka 

terveydenhoitajan ja neuvolalääkärin yhteistyö 

YHTEISTYÖ LÄÄKÄRIN JA 
TERVEYDENHOITAJAN VÄLILLÄ 


terveydenhoitajan ja äitiyspoliklinikkan lääkärin 
yhteistyö 


muun syyn kuin tupakan takia äitiyspoliklinikalle 


YHTEISTYÖ SAVUTON ODOTUS JA 
VANHEMMUUSA -HOITOKETJUSSA 

lähetteet tupakan takia äitiyspoliklinikalle 

LÄHETTEET ÄITIYSPOLIKLINIKALLE 

terveydenhoitajien asenne äitiyspoliklinikalle 
lähettämiseen 

lääkärien toiminta korvaushoidoissa 

KORVAUSHOITOJEN TOTEUTUMINEN 


terveydenhoitajan toiminta korvaushoidoissa 


Taulukko 9 Kehitysehdotuksia hoitoketjuun 

Alaluokka 

Yläluokka 

Pääluokka 

häkätaulukon tulkinta 



tupakoitsija asiakkaana 

KOULUTUKSEN TARVE 


HAL kätilöiltä koulutusta 


hoitoketjuun liittyvästä koulutuksesta yleensä 



tiedonkulun ja yhteistyön tiivistäminen 
erikossairaanhoidon kanssa 



yhteistyö HAL polin kanssa 

YHTEISTYÖN TIIVISTÄMINEN 


Palvelupolun käyttö 

KEHITYSEHDOTUKSIA HOITOKETJUUN 

yhteistyön tiivistäminen oman lääkärin kanssa 



yhteistyön tiivistäminen terveydenhoitajien kesken 



hoitolinjojen selkeyttäminen 



hoitoketju raskauden jälkeen 



hoitoketjun tulevaisuus 

KEHITYSEHDOTUKSIA 


isät 



potilaan oma hoito 

7 Pohdinta 

Eettistä lupaa ei Tutkimuseettisen neuvottelukunnan (TENK) ohjeiden mukaan tutkimukseen tarvittu, koska tutkimus ei koskenut potilaita vaan 
toimintatapoja ja äitiysneuvolan työntekijöiden kokemuksia (Tutkimuseettinen neuvottelukunta 2009). Jos jotain potilaaseen liittyvä tuli esiin, niin se 
ilmeni lukumäärinä tai prosenttilukuina eikä niissä ollut tunnistettavuuden vaaraa.Tutkimukseen haettiin kirjallinen lupa tutkimussuunnitelman kera 
kunkin äitiysneuvolan tutkimuslupia myöntäviltä tahoilta. Lisäksi haastatteluihin osallistuneille terveydenhoitajille lähetettiin tutkijan kirje tutkimuksesta 
(liite 3) heidän esimiestensä kautta. Tutkittavat allekirjoittivat myös tutkittavan suostumuksen ennen haastattelua (liite 4). Tutkija oh henkilökohtaisesti 
käynyt kertomassa tutkimuksestaan siihen osallistuvien äitiysneuvoloiden osastotunneilla. Näissä tapaamisissa oli ollut läsnä suurin osa äitiysneuvoloiden 
terveydenhoitajista. Tutkittaville selvitettiin ennen tutkimusta sen tavoitteet, menetelmät ja riskit. Heille myös kerrottiin, että tutkimukseen osallistuminen 
oh vapaaehtoista ja se toteutetaan anonymiteetisti. Tutkittaville selvitettiin mistä tutkimuksessa on kyse ja mihin tutkittavien antamat tiedot päätyvät sekä 
mitä nille tapahtuu tutkimuksen päätyttyä (Ks. Tuomi 2007, 145). Tällä tavoin tutkija pyrki olemaan avoin tutkimuksestaan ja tutkimuksen molemmat 
osapuolet olivat selvillä tutkimuksesta, oikeuksistaan ja rooleistaan tutkimuksessa. 

Tutkimuksen haastatteluaineiston hallinnassa on Ranta ja Kuula-Luumin (2017) mukaan olennaista tutkittavien informointi, suostumus, tunnistetietojen 
käsittely ja aineiston kuvailu. Informointi ja tunnistetietojen käsittely ovat olennaisia myös eettisten periaatteiden ja tietosuojalain noudattamisen 
näkökulmasta. (Hyvärinen ym. 2017, 413.) Haastateltavien anonymiteetin suojaamisessa toteutettiin Ranta ja Kuula-Luumin (2017) mainitsema 
haastateltavien suojaaminen. Tuolloin heitä ei voi tunnistaa tutkimuksesta kohtuullisesti toteutettavissa olevilla toimenpiteillä. Sopivia keinoja ovat 
haastateltavien tietojen muuttaminen, poistaminen tai kategorisointi. (Hyvärinen ym. 2017, 418-419.) Tietoarkiston aineistonhallinnan käsikirjan mukaan 
aineisto on anonyymi vasta, kun siitä ei voi millään kohtuullisesti toteutettavissa olevilla keinoilla tunnistaa yksittäisiä tutkittavia. Anonyymistä 
aineistosta ei voi tunnistaa yksittäisiä tutkittavia esimerkiksi epäsuorien tunnisteiden avulla tai yhdistämällä aineistoon muualta saatavia tietoja. 
(Tietoarkisto 2017.) 

Kuulan (2011, 201) mukaan tutkija voi valita sellaisia tutkimustapoja, joissa on vähiten riskiä tunnistamiselle tai vaikuttamiselle asiaan. Tämän 
tutkimuksen toteutus tapahtui haastatteluina. Tehdyistä haastatteluista ei tullut ilmi ketä haastatellaan tai missä äitiysneuvolassa haastattelu toteutettiin. 
Haastattelut numeroitiin, sillä aineistoa litteroidessa tämä helpotti asian käsittelyä ja analyysia (Saaranen-Kauppinen & Puusniekka 2009, 80). Käyttämällä 
ainoastaan numerointia tunnistekeinona tutkimuksessa, haastateltaville taattiin anonymiteetti. Haastatteluille annettujen numeroiden vastaavuudet 
haastateltaviin jäivät vain tutkijan tietoon. Tarvittaessa numerointi helpotti haastattelun uudelleen toteuttamista, mikäli ilmeni esimerkiksi haastattelun 
taltioinnissa jokin tekninen ongelma. Eettisyyden suhteen tutkija on itselleen läheisellä alueella. Tämä aihe koskee tutkijan omaa henkilökohtaista 
ammattia. Tutkija näkee omassa ammatissaan äitiysneuvolan toiminnan tuloksia. Hoitoketjun varsinaisessa suunnittelussa tutkija ei ole ollut mukana, 
mutta hän on ollut yhtenä tekijänä sen viimeistelyssä ja julkistamisessa. Tutkijan noudattikin TENK:n ohjetta ja sopi etukäteen ennen tutkimuksen 
aloittamista kaikkien osapuolten oikeudet, vastuut, eri tekijöitä koskevat periaatteet ja velvollisuudet käymällä äitiysneuvoloiden osastotunneilla 
esittelemässä opinnäytetyötään sekä kertomalla omasta osuudestaan siihen liittyen (Tutkimuseettinen neuvottelukunta, 2009). Tämän lisäksi tutkija avasi 
tutkimuksen toteutusta ja analyysia kirjallisessa raportissa. Oleellista Ranta ja Kuula-Luumin (2017) mukaan on suunnitella haastattelutallenteiden 
tietoturvallinen käsittely (Hyvärinen ym. 2017,437). Tutkija kirjoitti henkilökohtaisesti haastattelut auki omassa käytössä olevalla tietokoneellaan. 
Kirjoitetut haastattelut tallettiin tutkijan omiin salasanoilla suojattuihin tiedostoihin. Kenelläkään muulla ei ollut mahdollisuutta niitä aukaista tai lukea. 
Missään vaiheessa ei tutkittavien henkilökohtaisia tietoja talletettu minnekään. Tiedostoissa haastattelut kulkivat pelkästään niille annetuilla numeroilla. 
Tutkimuksen valmistuttua haastattelut ja saatu aineisto, lukuun ottamatta valmista tutkimusraporttia, tuhottiin noudattaen Arkistolakia (L 23.9.1994/831, 
13 §). Arkistolain mukaan haastattelujen ja aineiston tuhoaminen tulee tapahtua niin, ettei niitä millään keinoin voi rekonstmoida tai jäljittää (L 
23.9.1994/831, 13 §). Toimimalla näin varmistettiin myös tutkittavien tietosuoja. 

Luotettavuuden todistaminen laadullisessa tutkimuksessa on monivaiheista. Laadullisen tutkimuksen tekemisessä validiteetti ja reliabiliteetti ovat 
vaikeampia määritellä. Laadullisessa tutkimuksessa puhutaankin mieluummin tutkimuksen vakuuttavuudesta. Tuolloin tutkija vakuuttaa tiedeyhteisön 
tekemällä tutkimusta koskevat valinnat ja tulkinnat mahdollisimman näkyviksi. (Toikko & Rantanen 2009, 123.) Tuomi ja Sarajärven (2009) mukaan 
tutkijan tulee laadullisessa tutkimuksessa huolehtia siitä, että tutkimuksen kohde ja tarkoitus on selvästi esitetty. Tutkijan tulee myös tuoda ilmi omat 
tarkoitusperänsä tutkimuksen teossa. Aineiston keruu ja analyysi pitää perustella ja esittää niin, että lukijalle tulee esiin miten saavutettuihin tuloksiin on 
tultu. (Tuomi & Sarajärvi 2009, 140-141.) Eskola ja Suoranta (1998) korostavat sitä, että kvalitatiivinen tutkimus voi olla hypoteesiton, jolloin siinä ei ole 
lukkoonlyötyjä ennakko-olettamuksia tutkimuksen kohteesta tai tutkimustuloksista. Tulee kuitenkin huomioida, että tutkijan havainnot ovat aina 
latautuneet aikaisemmiilla kokemuksillamme. (Eskola & Suoranta 1998, 19.) Tässä tutkimuksessa tutkija oli ollut mukana suunnittelemassa Savuton 
odotus ja vanhemmuus -hoitoketjua, jolloin hänelle oli jo muodostunut jonkinlainen ennakko-olettamus hoitoketjusta käytännössä. Tutkijan tuli 
huomioida tämä tutkimuksen aikana sekä tuoda se tutkimuksessa avoimesti esiin. Tutkimuksessa pyrittiin avoimuuteen kaikin mahdollisin keinoin. 
Kirjallisessa raportissa käytiin aiheen valinta, sen taustat ja teoriat lävitse. Haastattelujen teemojen valinta sekä haastattelujen analyysit selostettiin kohta 
kohdalta. Analyysiprosessi laitettiin raporttiin kuviona. Pääluokkien ja tulosten muodostuminen haastatteluista kuvattiin eri taulukoissa. Lukijalle tuli tieto 
siitä mistä tutkimus alkoi, miten se on edennyt, miksi sekä miten näihin tuloksiin on päädyttyjä millaisiin tuloksiin on päädytty. Alasuutarin (2011, 231) 
mukaan kvalitatiivisella tutkimuksella saadaan syvällistä tietoa, joka on huonosti yleistettävää. Tässä tapauksessa tutkimuksen tuloksia voidaan EPSHP:n 
alueella jollain muotoa yleistää Savuton odotus ja vanhemmuus -hoitoketjuun liittyen, sillä tutkimuksessa olivat mukana alueen kahden suurimman alueen 
äitiysneuvoloiden terveydenhoitajat. Äitiysneuvoloiden asiakaskunta on myös hyvä läpileikkaus EPSHP:n alueesta. Saatu aineisto oli luotettavaa, koska 
tutkija ei kokenut tarpeelliseksi litteroida kahta viimeistä haastattelua niiden sisältämän aineistossa jo esiin tulleen aineiston saturaation vuoksi. 

Savuton odotus ja vanhemmuus -hoitoketju oli otettu positiivisesti vastaan. Hoitoketjun sisällön suhteen terveydenhoitajilla ei ollut muutoksen tarvetta. 
Se, mikä aiheutti eniten kysymyksiä, oli hoitoketjun yhdistäminen käytännön työhön siten, että hoitoketjun tarkoitus toteutuisi. Terveydenhoitajat 
toteuttivat Savuton odotus ja vanhemmuus -hoitoketjua pääosin yhtenäisesti. Savuttomien asiakkaiden kanssa suurin ero tuli ilmi häkämittarin käytössä. 
Heidän puhalluttamisessaan häkämittarilla terveydenhoitajilla oli monia eri tapoja. Osa puhallutti kaikki asiakkaansa, osa jätti savuttomien 
puhalluttamisen kokonaan pois. Myös tupakoinnin huomioiminen savuttoman asiakkaan käynneillä oli vaihtelevaa. Joku terveydenhoitaja ei asiasta 
vastaanottokäynneillä puhunut, joku toinen kysyi joskus savuttomuuden tilaa. Eniten huomiota saivat ne savuttomat raskaana olevat, jotka olivat joskus 
tupakoineet, mutta jo ennen raskautta tai aivan alkuraskaudessa lopettaneet tupakoinnin. Tämä siksi, että terveydenhoitajat tiedostivat riskin tupakoinnin 
aloittamiselle näillä naisilla. Tuoilloin terveydenhoitajat pyrkivät löytämään yhdessä raskaana olevan kanssa niitä keinoja ja voimavaroja millä raskaana 
oleva voisi välttää tupakoinnin uudelleen aloituksen synnytyksen ja erityisesti imetyksen jälkeen. Aktiivisesti tupakoivan raskaana olevan puhalluttivat 
häkämittarilla kaikki terveydenhoitajat. He eivät puhalluttaneet, jos asiakas kieltäytyi puhaltamasta häkämittariin. Syytä kieltäytymiseen terveydenhoitajat 
eivät kysyneet. Tällaisessa tilanteessa terveydenhoitajat panostivat muuhun tupakoinnista valistamiseen, keskusteluun, motivoivaan haastatteluun ja 
mahdollisesti korvaushoitojen käyttöön. Jokaiselle raskaana olevalle jaettiin esitteet tupakoinnista raskauden aikana. Häkämittauksen voikin korvata 
intensiivisellä valistamisella saaden näin tupakoinnin vähenemään kuten Fendall ym. (2012) olivat todenneet (Fendall ym. 2012, 241). Suomalaiset äidit 

olivat myös halukkaita keskustelemaan eivätkä terveydenhoitajat kokeneet suurta vastustusta raskaana olevien puolelta kun keskusteltiin tupakoinnista. 
Samaan raskaana olevien halukkuuteen keskustellaa tupakoinnista oli päätynyt Piispanen (2016, 42). Terveydenhoitajat olivat toiminnassaan huomioineet 
myös sen, että tupakoinnin lopettaneella oli riski aloittaa tupakointi uudelleen imetyksen loputtua. Lähetteitä pelkästään tupakoinnin takia 
äitiyspoliklinikalle terveydenhoitajat eivät juuri tehneet. Suurin syy tähän oli, että raskaana olevat eivät olleet halukkaita tupakoinnin lopettamiseen. 
Suurin osa vähensi tupakointiaan, mutta harva todella lopetti sen. Jos raskaana oleva jostain syystä lähetettiin äitiyspoliklinikalle, terveydenhoitaja 
mainitsi tupakoinnin lähetteessä. Tuolloin he toivoivat että äitiyspoliklinikalla otettaisiin tupakointiin kantaa. Näin olikin useinmiten tehty, mutta 
kirjaamisen puutteen vuoksi eivät terveydenhoitajat olleet varmoja mitä äitiyspoliklinikalla oli tehty tupakoinnin lopettamiseksi. Terveydenhoitajat 
toivoivatkin että heillä olisi joku johon tukeutua, vaikka oma neuvolalääkäri, jos tupakoijan kanssa oli ongelmia. 0’Connell ja Duaso (2014, 455-456) 
toivat esiin tämän terveydenhoitajien toiveen, että heillä olisi joku joka ottaisi kantaa ja neuvoisi heitä tupakoitsijan toimimisen suhteen. Isien tupakointi 
tuli huomioitua kartoitettaessa raskaana olevan passiivista tupakointia. Isät saivat puhaltaa halutessaan häkämittariin ollessaan äitiysneuvolassa. Tämä 
tapahtui suurimmaksi osaksi ensimmäisellä äitiysneuvolakäynnillä. Jos isä ei tuolloin ollut läsnä, unohtui puhalluttaminen. Terveydenhoitajat kokivat isän 
läsnäolon positiivisesti, sillä silloin he saivat antaa tietoa tupakoinnin vaaroista sikiölle pariskunnalle yhdessä. Tuolloin he kokivat, että riski raskaana 
olevan tupakoinnin uudelleen aloittamiselle tai määrän nostamiselle pieneni, kun kumppanikin osallistui aktiivisesti tupakkavalistukseen. Penn ja Owen 
(2002) olivat todenneet tämän saman eli kumppanien vaikutuksen raskaana olevan tupakoinnin muutokseen toteamalla, että raskaana oleva 
todennäköisesti tupakoi, jos hänen taloudessaan yksikin henkilö tupakoi. 

Tutkimuksessa tuli ilmi, että äitiysneuvoloissa oltiin tietoisia uudesta Savuton odotus ja vanhemmuus -hoitoketjusta ja sen toiminnasta melko hyvin. Osa 
terveydenhoitajista ei ollut varmoja mahdollisuudestaan lähettää itsenäisesti tupakoitsijoita äitiyspoliklinikalle tai omalle neuvolalääkärille heti kun 
tehokkaampaan tupakointiin puuttumiseen ja korvaushoitoihin tuli tarvetta ja asiakas oli tähän halukas. Suurin pohdintaa aiheuttava asia olikin asiakkaan 
motivaation aiheuttama ristiriita terveydenhoitajan ja raskaana olevan käsityksissä siitä, milloin oli tarve tiukemmalle puuttumiselle tupakointiin. Jos 
terveydenhoitaja koki, että raskaana oleva tarvitsi enemmän tukea kuin hän voi antaa, mutta asiakkaalla ei ollut itsellään tähän motivaatiota tai 
halukkuutta, olivat terveydenhoitajat melko neuvottomia. Heille ei ollut selvää miten toimia tässä tilanteessa. Kaivattiin jotain omaa äitiysneuvolassa 
toimivaa tupakastavieroituksen asiantuntijaa ja enemmän kollegiaalista tukea. Tämä sama oli tullut esille Cameron ja Windsorin (2015, 27-28) 
tutkimuksessa siitä, että raskaana olevan tupakasta vieroitus onnistui paremmin, kun kätilöllä oli aihepiiristä tietoa sekä kollegiaalista tukea. 
Äitiyspoliklinikan kanssa yhteistyö sujui, mikäli sinne oli tupakoinnin takia raskaana oleva lähetetty. Yhteistyö oli kirjallisella tasolla ja sekin oli usein 
vain merkintä potilaspapereissa "keskusteltu asiakkaan kanssa nikotiinikorvaushoidoista / tupakoinnista”. Tämä sama päti yhteistyöhön oman 
neuvolalääkärin kanssa. Toisaalta, ristiriitoja lääkärien ja terveydenhoitajien tekemisissä tupakasta valistuksen suhteen ei ollut tullut esiin. 
Korvaushoitojen aloitukseen terveydenhoitajat toivoivat enemmän tukea lääkäreiltä. 

Suuria muutoksia raskaana olevien tupakointiin eivät terveydenhoitajat olleet huomanneet. Joku sanoi tupakoinnin vähentyneen, joku kertoi naisten 
tupakoivan yhä vain enemmän. Suurin osa kuitenkin totesi, että tupakoinnin vähentäjien määrä oli noussut, mutta niiden määrä jotka lopettivat kokonaan 
oli pysynyt samana. Vähennykseen vaikutti terveydenhoitajien mukaan eniten häkämittauksen esittämä konkreettinen tieto hään vaikutuksista sikiöön. 
Tuolloin tulevat vanhemmat näkivät häkätaulukosta numeroina kuinka paljon häkää heidän vauvalleen meni. Samanlainen vaikutus oli tullut esiin 
Campbell ym. (2016) tutkiessa häkämittauksen tekoa ultraäänitutkimuksen yhteydessä. Tuolloin hään vaikutus konkretisoitui raskaana oleville ja sillä oli 
positiivinen vaikutus tupakoinnin vähentämiseen. (Campbell ym. 2016, 5.) Terveydenhoitajat kokivat myös, että häkämittauksen taulukosta oli heille 
itselleen tuki asian selittämisessä. Isien tupakonnissa oli samanlaista vaihtelua kuin äitienkin. Suurin ongelma oli, että isät eivät olleet niin aktiivisesti 
läsnä äitiysneuvolaläynneillä. Myös se, että Savuton odotus ja vanhemmuus -hoitoketju oli aktiivisimmillaan juuri äitiysneuvolassa, vähensi isien osuutta. 
Lastenneuvoloiden aktiivisempi rooli voisi tuoda perheissä tapahtuvaan tupakointiin enemmän muutosta. 

Tutkimuksessa tuli esiin 0’Connelin ja Duasan (2014, 455-456) esiin tuomat haasteet häkämittauksessa ja aktiivisemmassa tupakoinnista valistamisessa 
ätiysneuvolakäynneillä. Terveydenhoitajat kokivat kiireen ja ajankäytön heille haastavimmaksi Savuton odotus ja vanhemmuus -hoitoketjussa. Eritoten 
ongelma korostui niissä neuvoloissa, joissa oli yksi häkämittari useamman terveydenhoitajan käytössä. Tuolloin, jos häkämittari ei ollut heti käytettävissä, 
häkämittaus jäi tekemättä. Häkämittauksen ja tupakoinnista valistamisen tuli tapahtua äitiysneuvoloissa tapahtuvan muun työn ohella. Erityisesti 
häkämittauksen tekemiseen ensikäynnillä terveydenhoitajat kokivat haastavaksi, sillä tuolla käynnillä oli monta muutakin asiaa käsiteltävänä raskaana 
olevan kanssa. Terveydenhoitajat kokivat, että eivät pysty toteuttamaan tupakasta valistusta niin aktiivisesti kuin haluaisivat ajanpuutteen vuoksi. 
Hoitoketju oli vielä niin uusi, että siitä ei ollut vielä tullut terveydenhoitajille rutiinia, jolloin sen toteutus vei enemmän aikaa. Tällä hetkellä vain yksi 
terveydenhoitaja pystyi antamaan ajan itselleen tupakoitsijan ylimääräiselle kontrollikäynnille. Mitään selkeää ratkaisua terveydenhoitajille ei ollut tähän 
antaa. He olettivat, että kun hoitoketju tulee enemmän rutiiniksi heille, niin he pystyvät sitä paremmin toteuttamaan (Ks.O’Connell & Duaso 2014). 
Osansa vastaaottoajasta vei raskaana olevien tietämättömyys hoitoketjusta, erityisesti häkämittauksesta. Tuolloin aikaa terveydenhoitajan vastaanotosta 
kului siihen, että terveydenhoitajat selittivät kullekin raskaana olevalle ja hänen kumppanilleen yksilöllisesti mistä mittauksessa oli kyse. Toinen 
merkittävä toive minkä terveydenhoitajat esittivät oli koulutus. Toivottiin koulutusta nimenomaan häkätaulukon tulkintaan sekä tupakoinnin hoitoon 
riippuvuutena. Häkätaulukkoa paremmin tulkitsemalla terveydenhoitajat olettivat pystyvänsä tehokkaampaan ja ajallisesti tiiviimpään valistukseen. He 
toivoivat pystyvänsä vastaamaan raskaana olevien kysymyksiin kaikella sillä varmuudella millä he pystyivät vastaamaan suurimpaan osaa asiakkaittensa 
kysymyksiä. Sama oli tullut esiin Bauld ym. (2017) tutkimuksessa. Siinäkin toivottiin terveydenhuollon henkilöstön tiiviimpää yhteistyötä, 
kouluttautumista tupakasta vieroittamiseen ja tehokkaampaa häkämittarin käyttöä. Hoitajan varmuus tupakan lopettamiseen liittyvistä asioista lisäsi hänen 
tunnettaan siitä, että hän sai enemmän hyödyllistä aikaan koskien raskaana olevien tupakointia. (Bauld ym. 2017, 68.) Yhteistyön lisäämistä toivottiin 
lähinnä tiedonjaon lisäämisenä. Toivomuksena oli yhteisiä tapaamisia, joissa hoitoketjusta keskusteltaisiin ja jaettaisiin kokemuksia. Osallistujia toivottiin 
mahdollisimman laajalta alueelta ja lääkärienkin haluttiin näihin osallistuvan. Näillä keinoin haluttiin lisätä hoitoketjun toimivuutta ja yhtäläistää 
käytännön toimintatapoja. Tämä kollegiaalinen tuki oli todettu Cameron ja Windsorin (2015, 27-28) tutkimuksessakin vaikuttavan postiivisesti tupakasta 
vieroitukseen. 8.7 Johtopäätökset ja kehittämisehdotukset Tutkimuksen tarkoitus saavutettiin. Tutkimuksessa kuvattiin Savuton odotus ja vanhemmuus - 
hoitoketjua terveydenhoitajien näkökulmasta. Tarkoitusta tuki se, että tutkimuksen haastattelut rajattiin vain äitiysneuvolan terveydenhoitajille tehtäviksi. 
Tutkimuksessa saatiin laajasti tietoa hoitoketjun toiminnasta käytännössä. Haastateltavat olivat verbaalisesti lahjakkaita, joten aineistoa haastatteluista 
saatiin monipuolisesti. Tutkimuksen tavoitteet saavutettiin osittain. Savuton odotus ja vanhemmuus -hoitoketjusta saatiin kuvaus käytännön työssä 
erilaisten asiakkaiden kanssa. Terveydenhoitajien tuntoja hoitoketjusta tuotiin hyvin esiin. Kolmas tavoite selvittää hoitoketjun vaikutusta raskaana 
olevien tupakointiin ei saatu täysin selville. Tavoitteeseen vastattiin terveydenhoitajien käytännön työssä saadun vaikutelman mukaan. Tarkempaa tietoa 
määristä joudutaan odottamaan siihen saakka, kun THL:n vuoden 2017 kansalaisten tupakointia kuvaavat tilastot julkaistaan. Toisaalta tutkimuksen 
terveydenhoitajista suurimmalla osalla oli pitkä työkokemus äitiysneuvolatyöstä, joten heidän ”mutu eli musta tuntuu” - mielipiteensäkin antoi jo melko 
varmoja viitteitä siitä, mihin suuntaan raskaana olevien tupakoinnissa oltiin menossa. Hoitoketjun laatimisessa oli pyritty huomioimaan voimassa olevat 
suositukset tupakoinnin vähentämisestä. Savuton odotus ja vanhemmuus hoitoketjun laadinnassa oli huomioitu Ketolan ym. (2006) mainitsema 

toimintamalli, jonka mukaan pelkkä hoitoketjun rakentaminen ja hoitoketjutekstin tuottaminen eivät yksin riitä. Hoitoketjun tulee löydettävissä olevat, 
helppokäyttöinen ja käyttöolosuhteet huomioon ottava. (Ketola ym. 2006, 9.) Savuton odotus ja vanhemmuus hoitoketjua tehtiin tunnetuksi monilla eri 
neuvoloiden osastotunneilla sen käyttöönoton yhteydessä. Hoitoketju oli terveydenhoitajien helposti löydettävissä. Negatiivisena puolena tuli esiin 
hoitoketjun toimiminen käytännössä. Terveydenhoitajien aikataulut olivat melko tiiviit ja toistaiseksi hoitoketju toi mukanaan lisää työtä, ei poistanut sitä. 
Lisäksi hoitoketjulle oli määritelty prosessin mittaamisen arvoksi tupakoitsijoiden määrän muutos. Se oh tilastollisesti helppo toteuttaa, mutta tilastotiedot 
tulevat ajallisesti aina hiukan jäljessä käytännön työssä tapahtuvasta muutoksesta. Tutkimuksessa eniten pohdintaa aiheutti tutkijalla se, että mitkä ovat ne 
keinot millä Savuton odotus ja vanhemmuus -hoitoketjun tavoitteisiin päästäisiin, jollei tämä hoitoketju tallaisenaan häkämittauksineen ole riittävä. 
Kysyttäessä tätä terveydenhoitajilta, ei heillä ollut siihen antaa vastausta. Savuton odotus ja vanhemmuus -hoitoketjua tukevaa toimintaa olisi hyvä 
kehittää, jotta tupakointia saadaan vähennettyä. Olisi hyvä tämän jo tehdyn tutkimuksen toistaminen, kun Savuton odotus ja vanhemmuus -hoitoketju on 
ollut pidempään käytössä. Hoitoketjun kartoittamista voi laajentaa koskemaan myös muita ammattikuntia ja työpisteitä kuin äitiysneuvolaa ja sen 
työntekijöitä. Asiakasnäkökulmaakin on mielenkiintoinen tuoda esiin. Haastetta aiheen tutkimiseen ja kehittämiseen lisää osittain se, että Suomen 
neuvolajärjestelmä on ainutlaatuinen maailmassa eikä tupakoiville raskaana oleville ole erikseen hoitoketjuja vaan heidät huomioidaan päihdeäitien 
hoitoketjuissa. Tuolloin EPSHP:n Savuton odotus ja vanhemmuus -hoitoketju on edelläkävijä tässä asiassa. Olisi eduksi, jos Savuton odotus ja 
vanhemmuus - hoitoketjua ja sen vaikutuksia seurattaisiin ja kehitettäisiin ensiluokkaisten kykyjen ja asiantuntemuksien mukaan. 

